ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

1.1 ที่มา การเปลี่ยนแปลงที่สำคัญ และวิสัยทัศน์ของกลุ่มบริษัท

  ที่มา

บริษัท เอพี (ประเทศไทย) จำกัด (มหาชน) (“บริษัท”) ก่อตั้งเมื่อปี 2534 ในรูปของบริษัทจำกัด
โดยใช้ชื่อว่า บริษัท เอเชี่ยน พร็อพเพอร์ตี้ จำกัด
มีวัตถุประสงค์ในการดำเนินธุรกิจพัฒนาอสังหาริมทรัพย์ และต่อมาในปี 2543
บริษัทได้เข้าจดทะเบียนในตลาดหลักทรัพย์แห่งประเทศไทย โดยการควบรวมกิจการ (backdoor
listing) กับบริษัท พื้นสำเร็จรูป พีซีเอ็ม จำกัด (มหาชน) ผู้ผลิตแผ่นพื้นสำเร็จรูป
ซึ่งได้จดทะเบียนในตลาดหลักทรัพย์ฯตั้งแต่วันที่ 22 กันยายน 2535 หลังการควบรวมกิจการกับบริษัท
พื้นสำเร็จรูป พีซีเอ็ม จำกัด (มหาชน) บริษัทก็ได้เปลี่ยนชื่อเป็น บริษัท เอเชี่ยน พร็อพเพอร์ตี้
ดีเวลลอปเม้นท์ จำกัด (มหาชน) และจัดตั้งบริษัทใหม่ชื่อ บริษัท พีซีเอ็ม คอนสตรัคชั่น แมททีเรียล
จำกัด เพื่อดำเนินธุรกิจแผ่นพื้นสำเร็จรูป โดยในขณะนั้น บริษัทถือหุ้น 99.99% ในบริษัท พีซีเอ็ม
คอนสตรัคชั่น แมททีเรียล จำกัด

ปี 2545 บริษัทได้จดทะเบียนย้ายหมวดธุรกิจการซื้อขายหลักทรัพย์ในตลาดหลักทรัพย์ฯ
จากหมวดวัสดุก่อสร้างและตกแต่ง เป็นหมวดพัฒนาอสังหาริมทรัพย์
และย้ายสถานประกอบการเดิมซึ่งตั้งอยู่เลขที่ 26/1 หมู่ 4 ถนนพหลโยธิน-ลำลูกกา ตำบลลำลูกกา
อำเภอลำลูกกา จังหวัดปทุมธานี มาเป็น 170/57 อาคารโอเชี่ยนทาวเวอร์ 1 ชั้น 18
ถนนรัชดาภิเษกตัดใหม่ เขตคลองเตย กรุงเทพฯ ซึ่งเป็นสำนักงานใหญ่จนถึงปัจจุบัน

การเปลี่ยนแปลงโครงสร้างการถือหุ้น

ในปี 2547 บริษัทขายหุ้นทั้งหมดที่ถือในบริษัท พีซีเอ็ม คอนสตรัคชั่น แมททีเรียล จำกัด ให้กับบริษัท
พรีบิลท์ จำกัด ซึ่งประกอบธุรกิจรับเหมาก่อสร้าง เพื่อแลกกับการเพิ่มสัดส่วนการถือหุ้นในบริษัท
พรีบิลท์ จำกัด จาก 19.8% ที่บริษัทถืออยู่เดิม เพิ่มเป็น 64.73% อย่างไรก็ตาม ในปี 2548
บริษัทได้ปรับโครงสร้างการประกอบธุรกิจและโครงสร้างการถือหุ้นในบริษัทย่อย
เพื่อให้มีความชัดเจนยิ่งขึ้น จึงทยอยลดสัดส่วนการถือหุ้นใน บริษัท พรีบิลท์ จำกัด (มหาชน)
จนหมดในเดือนพฤศจิกายน 2555
เพื่อทำให้โครงสร้างธุรกิจของบริษัทเน้นที่ธุรกิจพัฒนาอสังหาริมทรัพย์เท่านั้น

วิสัยทัศน์ และภารกิจของกลุ่มบริษัท

วิสัยทัศน์

เราจะเป็นที่ยอมรับในฐานะผู้กำหนดทิศทางในการอยู่อาศัยด้วยความคิดสร้างสรรค์
เพื่อตอบสนองความต้องการในการอยู่อาศัยและถึงพร้อมด้วยคุณภาพทั้งสินค้าและบริการ

ภารกิจ

การเป็นองค์กรที่ไวต่อการตอบสนอง เข้าใจถึงความต้องการของลูกค้า
และพร้อมที่จะตอบสนองกับความต้องการนั้นๆ อย่างรวดเร็ว

1.2 การเปลี่ยนแปลงและพัฒนาการที่สำคัญ

ในปี 2556 บริษัทได้มีการเปลี่ยนชื่อ จากเดิม บริษัท เอเชี่ยน พร็อพเพอร์ตี้ ดีเวลลอปเม้นท์ จำกัด
(มหาชน) เป็นบริษัท เอพี (ไทยแลนด์) จำกัด (มหาชน)
เพื่อให้สอดคล้องกับตัวย่อหลักทรัพย์ในตลาดหลักทรัพย์ฯ
และให้มีความเป็นอันหนึ่งอันเดียวกันกับชื่อที่เป็นที่รู้จักทั่วไปในหมู่ผู้บริโภค
รวมทั้งได้เปลี่ยนเครื่องหมายการค้าใหม่ซึ่งแสดงถึงสินค้าของบริษัทที่มีความหลากหลายและออกแบบเพื่อตอบสนองความต้องการด้านที่อยู่อาศัยของลูกค้าให้ได้ดีที่สุด

เหตุการณ์ที่สำคัญของกลุ่มบริษัทในรอบ 3 ปี

[]

[]

[]

1.3 โครงสร้างการถือหุ้นของกลุ่มบริษัท

การประกอบธุรกิจ

  กลุ่มบริษัท ประกอบด้วยบมจ. เอพี (ไทยแลนด์) และ บริษัทย่อย จำนวน 24 บริษัท
  โดยแบ่งตามประเภทธุรกิจได้ดังนี้

-   ดำเนินธุรกิจประเภทพัฒนาอสังหาริมทรัพย์

(1) บจก. เอเชี่ยน พร็อพเพอร์ตี้

(2) บจก. เอเชี่ยน พร็อพเพอร์ตี้ (กรุงเทพ)

(3) บจก. เอเชี่ยน พร็อพเพอร์ตี้ (2011)

(4) บจก. เอเชี่ยน พร็อพเพอร์ตี้ (2012)

(5) บจก. เอเชี่ยน พร็อพเพอร์ตี้ (2013)

(6) บริษัท ไทยบิ๊กเบลลี่ จำกัด

(7) บจก. เอเชี่ยน พร็อพเพอร์ตี้ (2014)

(8) บจก. เอเชี่ยน พร็อพเพอร์ตี้ (2015)**

(9) บจก. เดอะแวลู พร็อพเพอร์ตี้ ดีเวลลอปเม้นท์

(10) บจก. ทองหล่อ เรสซิเดนซ์

(11) บจก. ซิกเนเจอร์ แอดไวซอรี่ พาร์ทเนอร์ส

(12) บจก. เอพี (เอกมัย)**

(13) บจก. เอพี (เพชรบุรี)**

(14) บจก. เอพี (รัชโยธิน)

(15) บจก. เอพี เอ็มอี (อโศก)*

(16) บจก. เอพี เอ็มอี (กรุงเทพ)*

(17) บจก. เอพี เอ็มอี (สุขุมวิท)*

(18) บจก. เอพี เอ็มอี1 **

(19) บจก. พรีเมี่ยม เรสซิเดนซ์ **

(20) บจก. เอพี เอ็มอี 2

(21) บจก. เอพี เอ็มอี 3

-   ดำเนินธุรกิจประเภทให้บริการหลังการขาย

(22) บริษัท สมาร์ท เซอร์วิส แอนด์ แมเนจเม้นท์ จำกัด

-   ดำเนินธุรกิจประเภทตัวแทน นายหน้าซื้อขายเช่าอสังหาริมทรัพย์

(23) บริษัท กรุงเทพ ซิตี้สมาร์ท จำกัด

-   ดำเนินธุรกิจประเภทรับเหมาก่อสร้างให้แก่บริษัทในกลุ่ม

(24) บริษัท เอสคิวอี คอนสตรัคชั่น จำกัด

  * บริษัทร่วมทุนกับ MEC Thailand Investment Pte. Ltd. (Singapore)
  โดยมีอัตราส่วนการถือหุ้น บริษัทต่อ MEC Thailand Investment Pte. Ltd.
  (Singapore) เท่ากับ ร้อยละ 51 ต่อร้อยละ 49

  ** บริษัทร่วมทุนกับ MJR Investment Pte. Ltd. (Singapore) โดยมีอัตราส่วนการถือหุ้น
  บริษัทต่อ MJR Investment Pte. Ltd. (Singapore) เท่ากับ ร้อยละ 51 ต่อร้อยละ 49

กลุ่มบริษัทพัฒนาโครงการบ้านเดี่ยว ทาวน์เฮ้าส์ และคอนโดมิเนียม
ตั้งอยู่ในทำเลศักยภาพในเขตชุมชนเมืองศูนย์กลางทางธุรกิจ ใกล้ระบบขนส่งมวลชน รถไฟฟ้า
แนวเส้นทางคมนาคม สามารถเดินทางได้สะดวก
และมีรูปแบบบ้านที่ตรงกับความต้องการของผู้บริโภคในแต่ละกลุ่ม แต่ละทำเล
โดยบริษัทได้มองอย่างลึกซึ้งถึงความต้องการการใช้ชีวิตที่แตกต่างกันของกลุ่ม

ผู้บริโภคแต่ละไลฟ์สไตล์ ซึ่งบริษัทมีวิธีคิดในการวางตำแหน่งสินค้าทั้ง 16 แบรนด์ในเครือ
โดยแบ่งออกเป็น 3 กลุ่มไลฟ์สไตล์ใหญ่ๆ เพื่อให้สินค้าแต่ละแบรนด์ของบริษัท
มีความโดดเด่นเข้าถึงไลฟ์สไตล์ของผู้บริโภคแต่ละกลุ่มได้อย่างชัดเจน
โดยแบ่งเป็นประเภทและตราสัญลักษณ์ ดังนี้

Simplistic Experience มนุษย์เมืองกับไลฟ์สไตล์ที่เรียบง่าย ความสงบ
และคุณภาพชีวิตแบบธรรมชาติ

Fresh Experience มนุษย์เมืองกับไลฟ์สไตล์ที่มีความโมเดิร์น หลากหลายมิติการชีวิต

Aesthetic Experience มนุษย์เมืองกับไลฟ์สไตล์สุนทรีย์ความคลาสิค และความโรแมนติค

[]

แผนภาพโครงสร้างการถือหุ้นของกลุ่มบริษัท ณ วันที่ 31 ธันวาคม 2558

[]

1.4 ความสำคัญกับกลุ่มธุรกิจของผู้ถือหุ้นใหญ่

ไม่มี

2. ลักษณะการประกอบธุรกิจ

โครงสร้างรายได้

โครงสร้างรายได้แยกตามสายผลิตภัณฑ์หลักดังนี้

(หน่วย : ล้านบาท)

  ----------------------------- -------- ------ --- ----------------- ---------- ------ ---------- ------ ---------- -------
  สายผลิตภัณฑ์ /                   ดำเนิน               สัดส่วนการถือหุ้นของ   ปี 2558            ปี 2557            ปี 2556     

  กลุ่มธุรกิจ                       การโดย                                                                               

                                                    บริษัท              รายได้      %      รายได้      %      รายได้      %

  1.                            APT                 -                 18,237.5   81.4   20,215.8   87.1   13,996.0   69.8
  รายได้จากธุรกิจพัฒนาอสังหาริมทรัพย์                                                                                        

                                AP2011              99.99%            1,622.2    7.3    -          -      -          -

                                VPD                 99.99%            1,285.0    5.7    1,785.0    7.7    3,405.2    17.0

                                ASIAN               99.97%            762.5      3.4    631.4      2.7    222.3      1.1

                                BCS                 99.99%            66.2       0.3    102.2      0.4    91.2       0.4

                                SSM                 99.99%            83.1       0.4    58.0       0.3    43.0       0.2

                                APK                 99.99%            3.8        -      8.3        -      337.5      1.7

                                APST                99.99%            -          -      338.0      1.5    1,893.3    9.4

                                SAP                                   13.6       0.1    -          -      -          -

  2.รายได้จากธุรกิจอื่น              TBB                 99.99%            4.6        0.1    10.4       0.1    -          -

  รวม                                                                 22,078.5   98.6   23,149.1   99.8   19,988.5   99.6

  2. รายได้อื่น⁽¹⁾                                                       319.5      1.4    57.8       0.2    193.4      1.1

  รวมทั้งสิ้น                                                             22,398.0   100    23,206.9   100    17,503.0   100.0
  ----------------------------- -------- ------ --- ----------------- ---------- ------ ---------- ------ ---------- -------

⁽¹⁾รายได้อื่น ประกอบด้วย กำไรจากการขายเงินลงทุน , เงินปันผลรับ, ดอกเบี้ยรับ
และรายได้อื่น ๆ เป็นต้น

APT = บมจ.เอพี (ไทยแลนด์) APK = บจก.เอเชี่ยน พร็อพเพอร์ตี้ (กรุงเทพ) AP2011 =
บจก.เอเชี่ยน พร็อพเพอร์ตี้ (2011)

TBB = บจก.ไทยบิ๊กเบลลี่ VPD = บจก.เดอะแวลู พร็อพเพอร์ตี้ ดีเวลลอปเม้นท์ APST =
บจก.เอพี (สาทร)

ASIAN = บจก.เอเชี่ยน พร็อพเพอร์ตี้ SAP = บจ.ซิกเนเจอร์ แอดไวซอรี่ พาร์ทเนอร์ส BCS =
บจก.กรุงเทพ ซิตี้สมาร์ท

SSM = บจก.สมาร์ท เซอร์วิส แอนด์ แมเนจเม้นท์

2.1. ลักษณะผลิตภัณฑ์หรือบริการ

รายได้ของบริษัทและบริษัทย่อยมาจากการประกอบธุรกิจพัฒนาอสังหาริมทรัพย์ ประเภททาวน์เฮ้าส์
(“TH”) บ้านเดี่ยว (“SDH”) และคอนโดมิเนียม (“Condo”)
ซึ่งโครงการที่พัฒนาส่วนใหญ่จะเป็นโครงการที่ตั้งอยู่ในเขตกรุงเทพมหานครและปริมณฑล

บริษัทและบริษัทย่อยมีโครงการที่ดำเนินงานอยู่ ณ วันที่ 31 ธันวาคม 2558 ดังต่อไปนี้

[TABLE]

2.2. การตลาดและการแข่งขัน

ภาวะอุตสาหกรรมของธุรกิจพัฒนาอสังหาริมทรัพย์

ภาวะตลาดอสังหาริมทรัพย์

ตลาดอสังหาริมทรัพย์ในปี 2558 ที่ผ่านมา
ภาพรวมการเปิดตัวโครงการใหม่ยังคงลดลงอย่างต่อเนื่องจากปีก่อนหน้าในอัตราร้อยละ 5.5
ซึ่งสินค้าทุกชนิดเปิดตัวลดลง โดยบ้านเดี่ยวลดลงร้อยละ 9.2 ตามด้วยทาวน์เฮ้าส์ลดลงร้อยละ 7.9
และคอนโดมิเนียมลดลงร้อยละ 3.8 (ดังตารางที่ 1)
โดยปัจจัยหลักที่ส่งผลต่ออัตราการลดลงของโครงการใหม่ นั้นคือสภาวะเศรษฐกิจที่ยังไม่ฟื้นตัว
ในไตรมาส 4 รัฐบาลได้ประกาศมาตรการกระตุ้นอสังหาริมทรัพย์
ด้วยการสนับสนุนเงินกู้เพื่อซื้อที่อยู่อาศัยสำหรับผู้มีราย ได้น้อย
ลดค่าธรรมเนียมการโอนและค่าธรรมเนียมการจดจำนอง
และให้สิทธิพิเศษทางภาษีสำหรับผู้ซื้อบ้านหลังแรก โดยมาตราการ
ดังกล่าวช่วยสร้างความคึกคักให้ตลาดได้ที่ระดับหนึ่ง อย่างไรก็ตามในครึ่งปีหลัง ข้อมูลของบริษัท
เอเจนซี่ ฟอร์ เรียลเอสเตท แอฟแฟร์ ยังแสดงให้เห็นถึงการเปิดโครงการที่ลดลดร้อยละ 18.7
จากงวดเดียวกันของปีก่อนหน้า โดยสินค้าประเภทคอนโดมิเนียมที่ลดลงถึงร้อยละ 29.7
เป็นผลมาจากผู้ประกอบการส่วนหนึ่งได้เลื่อนการเปิดตัวโครงการใหม่ออกไป
เนื่องจากมีความกังวลในภาวะตลาดและดัชนีความเชื่อมั่นของผู้บริโภคที่ลดลง

ตารางที่ 1 การเปิดโครงการในปี 2556 เทียบกับปี 2557[]

แหล่งที่มา: บริษัท เอเจนซี่ ฟอร์ เรียลเอสเตท แอฟแฟร์ส จำกัด

ทั้งนี้ หากพิจารณาดูภาพรวมการเปิดตัวของสินค้าทั้ง 3
ประเภทจะเห็นได้ถึงความแตกต่างอย่างชัดเจน
ซึ่งโดยปกติแล้วภาพรวมของการเปิดตัวของสินค้าแนวราบจะเป็นไปตามดีมานต์ของตลาดที่ปรับตัวขึ้นลงในระดับใกล้เคียงกันในแต่ละปี
ซึ่งต่างจากคอนโดมิเนียมที่อัตราการเปิดตัวจะผันผวนตามสภาวพเศรษฐกิจหรือปัจจัยต่างๆ
ที่กระทบต่อความเชื่อมั่นของผู้บริโภค อย่างเช่น การขยายตัวทางเศรษฐกิจหรือการเมือง เป็นต้น
แต่อย่างไรก็ตาม ตลาดคอนโดมิเนียมจะมีกลไลที่ควบคุมจำนวนซับพลายด้วยกันเอง อย่างอัตโนมัติ
กล่าวคือ หากปีใดที่มีสินค้าปล่อยเข้าสู่ตลาดเป็นจำนวนมาก
ผู้ประกอบการด้วยกันเองจะปรับตัวด้วยการชะลอแผนการเปิดโครงการทันที
เพื่อให้ซับพลายที่มีอยู่ถูกดูดซับไปก่อนที่จะปล่อยสินค้าใหม่เข้าสู่ตลาด
กลไกดังกล่าวถือส่งผลดีต่อตลาดอสังหาริมทรัพย์ในระยะยาว
โดยจะไม่ทำให้เกิดปัญหาภาวะสินค้าล้นตลาด

[]

[]แหล่งที่มา: บริษัท เอเจนซี่ ฟอร์ เรียลเอสเตท แอฟแฟร์ส จำกัด/บริษัท เอพี (ไทยแลนด์)
จำกัด (มหาชน)

สำหรับส่วนแบ่งทางการตลาด ทั้งในภาพของการเปิดตัวสินค้าและยอดขายที่เกิดขึ้นนั้น
ส่วนใหญ่ยังอยู่ภายใต้การพัฒนาของผู้ประกอบการรายใหญ่ที่จดทะเบียนในตลาดหลักทรัพย์แทบทั้งสิ้น
โดยในปี 2558
ทั้งจำนวนการเปิดโครงการและยอดขายที่เกิดขึ้นจากผู้ประกอบการที่จดทะเบียนในตลาดหลักทรัพย์ครองส่วนแบ่งตลาดมากถึงร้อยละ
65 และ ร้อยละ 68 ตามลำดับ

[]

ความท้าทายสำคัญในการดำเนินธุรกิจอสังหาริมทรัพย์
นอกเหนือจากการปรับตัวให้เข้ากับสภาวะการณ์ ณ ขณะนั้นแล้ว
เรื่องของความได้เปรียบในการดำเนินธุรกิจ
ทั้งในเรื่องของความสามารถในการเข้าถึงแหล่งเงินทุน
ถือเป็นอีกปัจจัยหนึ่งที่มีผลต่อการเติบโตของธุรกิจ
เนื่องจากปัจจุบันธนาคารพาณิชย์มีความเข้มงวดอย่างมากต่อการพิจารณาปล่อยสินเชื่อ
โดยเฉพาะกับผู้ประกอบการรายกลางและรายเล็ก
อีกทั้งผู้ประกอบการรายใหญ่ยังมีโอกาสในการเข้าถึงแหล่งเงินทุนรูปแบบอื่นๆ เช่น การออก
หุ้นกู้ ได้มากกว่า
ด้วยจุดนี้เองจึงส่งผลให้ผู้ประกอบการรายใหญ่มีความได้เปรียบทางด้านการเงินมากกว่า
อีกทั้งในช่วงที่ผ่านมาเราจะเห็นภาพการผสานความร่วมมือทางธุรกิจของผู้ประกอบการรายใหญ่
เพื่อเสริมความแข็งแกร่งให้กับองค์กรยิ่งขึ้น
ซึ่งสิ่งเหล่านี้เองถือเป็นปัจจัยสำคัญที่ส่งเสริมให้ตลาดอสังหาริมทรัพย์ทุกวันนี้เป็นตลาดของผู้ประกอบการรายใหญ่

กลยุทธ์การแข่งขัน

สำหรับภาพรวมของตลาดอสังหาริมทรัพย์ในอนาคต จะเป็นการแข่งขันของผู้ประกอบการรายใหญ่
(Big Players) เป็นหลัก
ปัจจุบันผู้ประกอบการในธุรกิจต่างปรับกลยุทธ์เพื่อให้สอดรับกับภาวะการแข่งขันและมุ่งขยายฐานลูกค้าไปยังทำเลอื่นๆ
ตลอดจนการพัฒนาสินค้าให้มีรูปแบบที่หลากหลายยิ่งขึ้น
เพื่อสร้างยอดขายให้มากขึ้นโดยมิได้มุ่งเน้นเฉพาะสินค้าหลัก (Core Product) ของบริษัทเท่านั้น
ส่งผลให้เห็นภาพการแข่งขันรุนแรงในทุกเซ็กเม้นท์

เมื่อเดือนสิงหาคม 2555 บริษัทได้ปรับเปลี่ยนองค์กรใหม่ (Re-branding) อย่างเป็นทางการ
โดยได้เปลี่ยนโลโก้บริษัทใหม่เป็น [] และได้ประกาศพันธกิจ (Mission) ขององค์กรใหม่ ว่า
“To Be the Most Responsive Creator for our Customers”
เพื่อให้สอดรับกับการแข่งขันที่จะรุนแรงขึ้น โดยมีเป้าหมายเดียวกัน คือ
มุ่งให้ความสำคัญกับลูกค้าและบริการที่ครบวงจร มากกว่า

การมุ่งสร้างยอดขาย เพราะบริษัทเชื่อเสมอว่า
การสร้างความพึงพอใจแก่ลูกค้าเป็นปัจจัยหลักที่จะนำมาซึ่งความสำเร็จในธุรกิจอสังหาริมทรัพย์
นอกจากนี้ ยังมีการปรับแบรนด์สโลแกนใหม่เป็น “ที่ AP คุณคือแรงบันดาลใจ” (You are Our
Inspiration) โดยนำ

ความปรารถนาของลูกค้ามาเป็นแรงบันดาลใจในการพัฒนาโครงการ
เพื่อตอบโจทย์ความต้องการที่หลากหลายของการอยู่อาศัยในเมือง
โดยผสมผสานการดีไซน์ที่เข้ากับไลฟ์สไตล์
ตอกย้ำความเป็นผู้เชี่ยวชาญด้านการพัฒนาโครงการที่ตอบสนองทุกความต้องการของการใช้ชีวิต อนึ่ง
บริษัทได้ตั้งทีม Product Development
ขึ้นเพื่อพัฒนาสินค้าขึ้นมาใหม่เพื่อตอบสนองความต้องการของลูกค้าแต่ละกลุ่ม
เพราะบริษัทมองว่าทุกกลุ่มเป้าหมายคือ โอกาสทางธุรกิจ และปรับทีม Supply Chain
และทีมการตลาดใหม่โดยมีการกำหนดหน้าที่ความรับผิดชอบของแต่ละฝ่ายให้ชัดเจนมากขึ้น

นอกจากนั้น บริษัทยังได้เพิ่มจำนวนพนักงานของบริษัท สมาร์ท เซอร์วิส แอนด์ แมเนจเม้นท์ จำกัด
บริษัทในเครือ AP ที่มีหน้าที่บริหารจัดการโครงการภายใต้การพัฒนาของบริษัท
แต่ในปัจจุปันยังได้ขยายไปได้รับบริหารโครงการอื่นๆที่มิได้พัฒนาโดย AP
อีกด้วยและอีกบริการหนึ่งของบริษัทในเครือที่มีการเติบโตอย่างรวดเร็ว คือ ธุรกิจนายหน้า ตัวแทน
ซื้อขาย เช่าอสังหาริมทรัพย์ ภายใต้การดำเนินงานของบริษัท กรุงเทพ ซิตี้สมาร์ท จำกัด
พร้อมอำนวยความสะดวกแก่ลูกค้าในการซื้อขาย
และเช่าที่อยู่อาศัยทุกประเภททั้งโครงการภายใต้การพัฒนาของบริษัทและโครงการอื่นๆที่มิได้พัฒนาโดย
AP

ปัจจุบันบริษัทดำเนินนโยบายในการพัฒนาโครงการในทุกผลิตภัณฑ์ โดยมุ่งเน้นที่อยู่อาศัยในระดับกลาง
(3-6 ล้านบาท) ถึง กลาง-บน (7-12 ล้านบาท) ทั้งในส่วนที่เป็น ทาวน์เฮ้าส์ บ้านเดี่ยว
และคอนโดมิเนียม อย่างไรก็ตามบริษัทก็ยังมีการขยายฐานลูกค้ากลุ่มเป้าหมายครอบคลุมไปยัง
บ้านเดี่ยวระดับบน (15 ล้านบาทขึ้นไป) และคอนโดมิเนียม/ทาวน์เฮ้าส์ ระดับกลาง-ล่าง (1.8 –
3 ล้านบาท) จากเดิมที่มุ่งเน้นเฉพาะทาวน์เฮ้าส์และตลาดที่อยู่อาศัยในระดับกลาง
ทั้งนี้บริษัทพยายามสร้างความแตกต่างจากคู่แข่งโดยมุ่งเน้นที่จะพัฒนาสินค้าทั้งในแง่รูปลักษณ์ภายนอกและการปรับพื้นที่ใช้สอยให้ตอบสนองการอยู่อาศัยของลูกค้ามากที่สุด
ซึ่งส่งผลให้สินค้าของบริษัทได้รับการตอบรับจากลูกค้าด้วยดีเสมอมา
อนึ่งสำหรับทำเลที่ตั้งของแต่ละผลิตภัณฑ์นั้นจะมีความแตกต่างกันตามความเหมาะสม อาทิ
ทาวน์เฮ้าส์จะมุ่งเน้นทำเลที่ตั้งในเขตเมืองหรือใกล้ศูนย์กลางทางธุรกิจเป็นหลัก
บ้านเดี่ยวมุ่งเน้นทำเลที่ตั้งในศูนย์กลางธุรกิจของแต่ละชุมชนที่มีการคมนาคมสะดวก
ในขณะที่โครงการคอนโดมิเนียมมุ่งเน้นทำเลติดรถไฟฟ้า
โดยบริษัทมีนโยบายพัฒนาแต่ละโครงการทันทีหลังจากซื้อที่ดินซึ่งเป็นวัตถุดิบหลัก
ทำให้อัตราการหมุนเวียนของสินค้าเร็วขึ้นเมื่อเทียบกับบริษัทคู่แข่ง และใช้สื่อโฆษณาทางทีวี
สื่อออนไลน์ หนังสือพิมพ์ และป้ายโฆษณาตามจุดต่างๆ ที่สำคัญ
และพยายามที่จะรักษาคุณภาพมาตรฐานของบ้านที่สร้าง การบริการก่อนและหลังการขาย
รวมทั้งมีบ้านบางส่วนที่มีการก่อสร้างก่อนขาย ประมาณร้อยละ 20 ถึงร้อยละ 30
เพื่อสร้างความเชื่อมั่นให้กับลูกค้า

กลุ่มลูกค้าเป้าหมาย

กลุ่มลูกค้าเป้าหมายหลักของบริษัทจะเป็นกลุ่มลูกค้าซึ่งอยู่ในตลาดระดับกลาง-กลางบน (ระดับราคา
3-12 ล้านบาท) ที่นิยมความสะดวกสบายในการเดินทางไปทำงานและนิยมที่จะซื้อทาวเฮ้าส์
บ้านเดี่ยว หรือคอนโดมิเนียม ในเขตพื้นที่ตัวเมืองหรือศูนย์กลางธุรกิจ (Center Business
District) ของกรุงเทพมหานคร
รวมถึงศูนย์กลางธุรกิจและชุมชนในบริเวณรอบนอกกรุงเทพมหานครที่มีการคมนาคมสะดวกและเป็นที่ต้องการของผู้บริโภค
แต่อย่างไรก็ตามตั้งแต่ปี 2553 เป็นต้นมา
บริษัทได้เริ่มขยายฐานลูกค้าเข้าสู่ตลาดในระดับกลาง-ล่าง เพิ่มมากขึ้น
โดยเปิดขายโครงการคอนโดมิเนียม ภายใต้แบรนด์ Aspire ในขณะที่ตลาดระดับบน
ได้มีการเปิดขายโครงการบ้านเดี่ยวภายใต้แบรนด์ The Palazzo และในปี 2554
บริษัทได้มีการขยายสู่ตลาดกลาง-ล่างเพิ่มมากขึ้นอีก โดยการเปิดโครงการทาวเฮ้าส์ภายใต้แบรด์
Pleno (ระดับราคา 1.9 - 2.6 ล้านบาท) สำหรับปี 2555 บริษัทเน้นกลุ่มลูกค้าในระดับกลาง
จะเห็นได้จากโครงการที่เปิดตัวในปีนี้เป็นกลุ่มทาวน์เฮ้าส์และคอนโดมิเนียม ได้แก่ บ้านกลางเมือง
(ระดับราคา 4 - 10 ล้านบาท) Rhythm (ระดับราคา119,000 – 199,000 บาท/ตร.ม.)
และ Aspire (ระดับราคา 54,000 – 89,000 บาท/ตร.ม.)

สำหรับปี 2556 บริษัทได้มีการขยายฐานลูกค้าสู่ตลาดบน (Super Luxury) เพิ่มมากขึ้น
โดยการเปิดโครงการคอนโดมิเนียม ภายใต้ชื่อ GALERIE RU DE 39
รวมถึงได้มีการเพิ่มผลิตภัณฑ์ประเภทบ้านเดี่ยว 3 ชั้น ในเมืองภายใต้ชื่อ Soul
เพื่อตอบสนองความต้องการของลูกค้าที่ต้องการอยู่อาศัยบ้านเดี่ยวในเมือง
และในขณะเดียวกันบริษัทได้ขยายฐานลูกค้าสู่ตลาดล่างเพิ่มขึ้นด้วยเช่นกัน
โดยการเปิดโครงการคอนโดมิเนียมภายใต้ชื่อ COO ระดับราคา ประมาณ 1.3-1.8
ล้านบาทต่อยูนิต

การตลาดและการจัดจำหน่าย

บริษัทและบริษัทย่อยใช้การโฆษณาผ่านสื่อต่างๆ โดยสื่อหลักที่ใช้จะเป็นป้ายโฆษณา สื่อออนไลน์
โฆษณาผ่านทางโทรทัศน์และหนังสือพิมพ์ นอกจากนี้
บริษัทยังใช้ประโยชน์จากฐานข้อมูลลูกค้าหรือผู้มาเยี่ยมชมโครงการที่มีอยู่เพื่อเข้าถึงกลุ่มเป้าหมายได้โดยตรง
สำหรับสื่อที่ใช้สูงสุดได้แก่ ป้ายโฆษณา เนื่องจากความต้องการที่อยู่อาศัยนั้นจะมีลักษณะ
"Geographic Demand" คือลูกค้าส่วนใหญ่จะเป็นบุคคลที่รู้จักและคุ้นเคยกับพื้นที่ที่โครงการตั้งอยู่
ดังนั้น สื่อดังกล่าวจึงเข้าถึงลูกค้ากลุ่มเป้าหมายได้มากกว่า

โครงการของบริษัทครอบคลุมในทุกประเภท อันได้แก่ ทาวน์เฮ้าส์ บ้านเดี่ยว และคอนโดมิเนียม
โดยการเลือกรูปแบบที่อยู่อาศัยนี้จะขึ้นอยู่กับความเหมาะสมทางการตลาดของทำเลที่ตั้งของแต่ละโครงการ
โดยสำหรับทาวน์เฮ้าส์ และบ้านเดี่ยว บริษัทจะเน้นที่ตั้งอยู่ในรอบชั้นในของกรุงเทพมหานคร หรือ
เขตศูนย์กลางธุรกิจและชุมชนบริเวณรอบนอกกรุงเทพมหานคร
ในขณะที่โครงการคอนโดมิเนียมจะเน้นโครงการติดรถไฟฟ้า
เพื่อรองรับกับความต้องการลูกค้ากลุ่มเป้าหมายสำหรับตลาดระดับกลาง-บน
อนึ่งสำหรับตลาดกลาง-ล่างจะเน้นที่ตั้งบริเวณบริเวณชุมชน ซึ่งแม้จะไม่ติดรถไฟฟ้า
แต่จะเป็นทำเลที่ง่ายต่อการเดินทาง จุดแข็งทางด้านการตลาดของบริษัทและบริษัทย่อย คือ
การเลือกทำเลที่ตั้งโครงการที่ตอบสนองผู้บริโภคได้ดี ซึ่งมาจากการทำการสำรวจทางด้านการตลาด
และมีการทำการตลาดอย่างต่อเนื่องเพื่อสร้างภาพพจน์ของสินค้าต่อลูกค้า
โครงการใหม่ของบริษัทและบริษัทย่อย จะยังคงเปิดตัวภายใต้ชื่อ [] (You are our
inspiration)
ซึ่งประกอบด้วยหลากหลายแบรนด์ตามแต่ผลิตภัณฑ์สินค้าและมีกลุ่มเป้าหมายแตกต่างกันไปแยกตามระดับราคาจาก
A+ ไปจนถึง B-ดังนี้

  ------------------------------------------------------------------------
  โครงการ        ประเภท               ช่วงราคา               อายุกลุ่มลูกค้า
  -------------- -------------------- --------------------- --------------
  บ้านกลางกรุง     บ้านเดี่ยว , ทาวน์เฮ้าส์   10 ล้านบาทขึ้นไป         35-55 ปี

  DISTRICT       ออฟฟิศ                12 - 30 ล้านบาท        35-55 ปี

  บ้านกลางเมือง    ทาวน์เฮ้าส์             4 – 10 ล้านบาท         28-50 ปี

  Pleno          ทาวน์เฮ้าส์             1.9 – 2.6 ล้านบาท      26-45 ปี

  BIZTOWN        โฮมออฟฟิศ             6 ล้านบาท ขึ้นไป         35-50 ปี

  The Palazzo    บ้านเดี่ยว              19 - 57 ล้านบาท        35-55 ปี

  SOUL           บ้านเดี่ยว 3 ชั้น         12 - 56 ล้านบาท        35-55 ปี

  CENTRO         บ้านเดี่ยว              5 - 9 ล้านบาท          30-45 ปี

  THE CITY       บ้านเดี่ยว              7 - 15 ล้านบาท         35-50 ปี

  MIND           บ้านเดี่ยว 3 ชั้น         7 – 18 ล้านบาท         35-50 ปี

  GALERIE        คอนโดมิเนียม           350,000 บาท/ตร.ม.     35-50 ปี
                                      ขึ้นไป                  

  The Address    คอนโดมิเนียม           200,000 บาท/ตร.ม.     30-55 ปี
                                      ขึ้นไป                  

  RHYTHM         คอนโดมิเนียม           119,000 – 199,000     25-45 ปี
                                      บาท/ตร.ม.             

  Life           คอนโดมิเนียม           98,000 – 149,000      25-45 ปี
                                      บาท/ตร.ม.             

  Aspire         คอนโดมิเนียม           54,000 – 89,000       23-35 ปี
                                      บาท/ตร.ม.             

  Coo            คอนโดมิเนียม           1.3 - 1.8 ล้านบาท      23-35 ปี
  ------------------------------------------------------------------------

2.3. การจัดหาผลิตภัณฑ์หรือบริการ

ลักษณะการจัดให้ได้มาซึ่งผลิตภัณฑ์

ในการพัฒนาอสังหาริมทรัพย์เพื่อขายนั้น ขั้นตอนจะเริ่มตั้งแต่การซื้อที่ดินมาพัฒนา
จนถึงขั้นตอนการโอนให้ลูกค้า ซึ่งสามารถเขียนเป็นแผนผังได้พอเป็นสังเขป ดังต่อไปนี้

วิธีการซื้อที่ดินของบริษัท สามารถแบ่งได้ดังนี้

1.  ลงประกาศโฆษณาแสดงความต้องการจะซื้อที่ดินในสื่อสิ่งพิมพ์ต่างๆ

2.  ผ่านนายหน้าขายที่ดิน โดยมีทั้งในส่วนที่กำหนดให้ไปดำเนินการจัดหาที่ดิน
    ตามความต้องการของบริษัท และการนำเสนอที่ดินโดยนายหน้า

3.  ติดต่อไปยังสถาบันการเงินต่างๆ
    ซึ่งส่วนใหญ่จะเป็นที่ดินของลูกค้าที่มีปัญหาของสถาบันการเงินนั้นๆ

ในการก่อสร้างโครงการต่างๆ ของบริษัท
เดิมผู้รับเหมาของบริษัทจะเป็นผู้จัดหาวัสดุก่อสร้างเพื่อใช้ในการก่อสร้างตามที่ได้ตกลงไว้กับบริษัท
แต่เนื่องจากในสภาวะปัจจุบันที่มีผลมาจากเศรษฐกิจตกต่ำและมีการแข่งขันสูง
วัตถุดิบส่วนใหญ่บริษัทจึงจำเป็นต้องจัดหาเองเพื่อให้ได้ต้นทุนที่ถูกลงและได้รับเครดิตทางการค้าที่ดีขึ้น
วัตถุดิบที่บริษัทซื้อเองได้แก่ เสาเข็ม คอนกรีตโครงสร้าง ปูนซิเมนต์ เหล็กเส้น กระเบื้อง เซรามิค
สุขภัณฑ์ เป็นต้น ทั้งนี้บริษัทจะซื้อจากผู้จำหน่ายในประเทศหลายรายแทนการพึ่งพิงรายใดรายหนึ่ง
โดยจะพิจารณาจากราคาและคุณภาพของวัตถุดิบประเภทนั้นๆ เป็นหลัก
นอกจากนี้เนื่องจากวัตถุดิบบางประเภทมีแนวโน้มของราคาปรับตัวเพิ่มขึ้น
บริษัทจึงมีนโยบายที่จะทำข้อตกลงร่วมกับผู้จัดจำหน่ายเหล่านั้น
เกี่ยวกับการล็อกราคาสินค้าเหล่านั้นล่วงหน้า
เพื่อเป็นการป้องกันความเสี่ยงและเพื่อให้ทราบต้นทุนราคาสินค้าที่แน่ชัด

ผลกระทบต่อสิ่งแวดล้อม

สำหรับธุรกิจพัฒนาอสังหาริมทรัพย์ ระบบการจัดสร้างสาธารณูปโภคของโครงการต่างๆ
อาจมีผลกระทบต่อสิ่งแวดล้อม ที่สำคัญคือ
ระบบระบายน้ำของโครงการอาจมีผลกระทบทำให้เกิดน้ำเสียต่อแหล่งน้ำสาธารณะได้
หากระบบบำบัดไม่ดีพอ
อย่างไรก็ตามบริษัทได้จัดให้มีระบบการกำจัดน้ำเสียในบ้านแต่ละหลังที่บริษัทสร้างขึ้นก่อนที่จะระบายน้ำที่ได้รับการบำบัดแล้วลงบ่อพักเพื่อให้สามารถตรวจสอบว่าได้มาตรฐานตามที่กำหนดหรือไม่ก่อนที่จะระบายลงทางน้ำสาธารณะต่อไปเพื่อมิให้มีผลกระทบต่อแหล่งน้ำสาธารณะ

2.4 งานที่ยังไม่ได้ส่งมอบ

เดิมบริษัทและบริษัทย่อยรับรู้รายได้ตามอัตราส่วนของงานที่ทำเสร็จ
ซึ่งคำนวณตามอัตราส่วนต้นทุนของงานที่เกิดขึ้นแล้วกับต้นทุนทั้งหมดที่ประมาณว่าจะใช้ในการก่อสร้างตามสัญญา
ทั้งนี้ไม่รวมต้นทุนที่ดิน บริษัทจะรับรู้รายได้เมื่อบริษัทได้รับชำระเงินไม่น้อยกว่าร้อยละ 20
ของสัญญาแต่ละสัญญา และงานระหว่างก่อสร้างได้ผ่านขั้นตอนเบื้องต้นแล้วเกินกว่าร้อยละ 10
ของงานก่อสร้างทั้งโครงการและบริษัทจะหยุดรับรู้รายได้สำหรับสัญญาจะซื้อจะขายที่ผิดนัดชำระเงินเกิน
3 งวดติดต่อกัน สำหรับโครงการคอนโดมิเนียม บริษัทใช้วิธีบันทึกรายได้ตามค่างวดที่ได้รับชำระ
ซึ่งจะรับรู้รายได้เมื่อมีการทำสัญญาจะซื้อจะขายไม่น้อยกว่าร้อยละ 40 ของพื้นที่ที่เปิดขาย
และได้รับชำระไม่น้อยกว่าร้อยละ 20 ของสัญญา
และงานระหว่างก่อสร้างได้ผ่านขั้นตอนเบื้องต้นแล้วเกินกว่าร้อยละ 10
ของงานก่อสร้างอาคารชุดและบริษัทจะหยุดรับรู้รายได้สำหรับสัญญาจะซื้อจะขายที่ผิดนัดชำระเงินเกิน
3 งวดติดต่อกัน

แต่อย่างไรก็ตามปัจจุบันบริษัทและบริษัทย่อย
ได้เปลี่ยนแปลงนโยบายบัญชีเกี่ยวกับการรับรู้รายได้จากการขายที่ดินและบ้านพร้อมที่ดิน
และการรับรู้รายได้จากการขายหน่วยในอาคารชุดเป็นวิธีการรับรู้รายได้ทั้งจำนวนเมื่อมีการโอนกรรมสิทธิ์
กล่าวคือเมื่องานก่อสร้างเสร็จตามสัญญาและมีการโอนกรรมสิทธิ์ให้กับผู้ซื้อหลังจากได้รับชำระจากผู้ซื้อครบถ้วนแล้วเพื่อให้เป็นไปในแนวทางเดียวกันกับมาตรฐานบัญชีระหว่างประเทศโดยบริษัทเริ่มรับรู้รายได้ตามวิธีการดังกล่าวตั้งแต่ปี
2553 เป็นต้นไป

ณ วันที่ 31 ธันวาคม 2558
บริษัทและบริษัทย่อยมีโครงการที่อยู่ระหว่างการก่อสร้างซึ่งเป็นโครงการที่ได้ทำสัญญาแล้วและรอส่งมอบให้แก่ลูกค้า
ดังสรุปในตารางต่อไปนี้

  ------- ----------------------- ---------------- ------------- -----------
  ลำดับ    โครงการ                 ที่ตั้ง              บ้านรอส่งมอบ    

                                                   มูลค่าขาย       จำนวนหน่วย

                                                   (ล้านบาท)      (ยูนิต)

  1       Aspire รัตนาธิเบศร์        ถ.รัตนาธิเบศร์      2.00          1

  2       The Centro รัตนาธิเบศร์    ถ.บางกรวย –      60.67         10
                                  ไทรน้อย                         

  3       Life รัชดาภิเษก           ถ.รัชดาภิเษก       132.42        24

  4       The Centro อ่อนนุช วงแหวน ถ.ลาดกระบัง       9.30          1

  5       บ้านกลางเมือง สาทร-ตากสิน  ถ.เพชรเกษม       7.50          1
          2                                                      

  6       The Centro วัชรพล        ถ.สุขาภิบาล 5      28.74         4

  7       Rhythm สาทร             ถ.สาทร           524.51        77

  8       The City ราชพฤกษ์-จรัญฯ   ถ.จรัญสนิทวงศ์      12.30         1
          13                                                     

  9       Aspire พระราม 9         ถ.พระราม 9       5.99          1

  10      บ้านกลางเมือง             ถ.รามคำแหง       5.75          1
          พระราม9-รามคำแหง                                       

  11      บ้านกลางเมือง กัลปพฤกษ์     ถ.ศาลธนบุรี        24.11         6

  12      บ้านกลางเมือง นวมินทร์ 42   ถ.นวมินทร์         19.56         5

  13      Aspire สุขุมวิท 48         ถ.สุขุมวิท          58.00         15

  14      บ้านกลางเมือง พระราม 9    ถ.มอร์เตอร์เวย์     32.60         6

  15      SOUL เอกมัย-ลาดพร้าว      ถ.ลาดพร้าว        71.55         4

  16      บ้านกลางเมือง             ถ.เกษตร – นวมินทร์ 28.67         7
          เกษตร-นวมินทร์                                           

  17      Aspire สาทร-ตากสิน       ถ.เพชรเกษม       38.41         16
          (ทิมเบอร์โซน)                                            

  18      Aspire สาทร-ตากสิน       ถ.เพชรเกษม       75.08         41
          (บริคโซน)                                               

  19      Centro รามอินทรา 109     ถ.รามอินทรา       35.85         6

  20      บ้านกลางเมือง รัตนาธิเบศร์   ถ.เลี่ยงเมืองนนท์    33.68         7

  21      บ้านกลางเมือง พระราม      ถ.พุทธบูชา         31.63         7
          2-พุทธบูชา                                               

  22      Pleno พหลโยธิน - สายไหม  ถ.สายไหม         17.78         7

  23      SOUL ลาดพร้าว-เสนา       ถ.ลาดพร้าว – วังหิน 92.50         3

  24      The City รามอินทรา       ถ.รามอินทรา       25.93         3

  25      บ้านกลางเมือง รัชโยธิน      ถ.พหลโยธิน        15.14         2

  26      Soul รัชดา 68            ถ.รัชดาภิเษก       30.00         1

  27      The Palazzo จรัญสนิทวงศ์ – ถ.ราชพฤกษ์        21.90         1
          ราชพฤกษ์                                                

  28      Mind ติวานนท์             ถ.ติวานนท์         21.50         2

  29      Pleno ติวานนท์-แจ้งวัฒนะ    ถ.ติวานนท์ –       30.32         9
                                  ปากเกร็ด                        

  30      Rhythm อโศก             ถ.อโศกมนตรี       1,282.61      318

  31      บ้านกลางเมือง สุขุมวิท 77    ถ.สุขุมวิท 77       11.58         2

  32      Pleno ปิ่นเกล้า-วงแหวน     ถ.อัจฉริยะพัฒนา     24.08         9

  33      District ศรีวรา          ถ.ศรีวรา          131.65        5

  34      บ้านกลางเมือง วิภาวดี       ถ.วิภาวดี          5.55          1

  35      บ้านกลางเมือง สุขสวัสดิ์      ถ.สุขสวัสดิ์         41.76         8

  36      The City สุขุมวิท-บางนา    ถ.สรรพาวุธ        59.25         5

  37      Pleno เพชรเกษม 81       ถ.เพชรเกษม       32.10         14

  38      Mind ปิ่นเกล้า-จรัญฯ        ถ.บางกรวย –      6.80          1
                                  ไทรน้อย                         

  39      บ้านกลางเมือง พระราม 2    ถ.พระราม 2       28.53         4

  40      บ้านกลางเมือง พหลโยธิน 50  ถ.พหลโยธิน        4.70          1

  41      Pleno สุขสวัสดิ์ 66         ถ.สุขสวัสดิ์         34.61         11

  ลำดับ    โครงการ                 ที่ตั้ง              บ้านรอส่งมอบ    

                                                   มูลค่าขาย       จำนวนหน่วย

                                                   (ล้านบาท)      (ยูนิต)

  42      The City นวมินทร์ 53      ถ.นวมินทร์         114.92        12

  43      Pleno ราชพฤกษ์-พระราม 5  ถ.บางกรวย –      33.36         12
                                  ไทรน้อย                         

  44      บ้านกลางเมือง สวนหลวง     ถ.เฉลิมพระเกียรติ   105.35        23
                                  ร.9                            

  45      Pleno สุขสวัสดิ์ - พระราม 3 ถ.สุขสวัสดิ์         83.50         28

  46      Pleno สุขสวัสดิ์            ถ.สุขสวัสดิ์         27.73         6

  47      Centro ศรีนครินทร์-บางนา   ถ.เฉลิมพระเกียรติ   15.20         2
                                  ร.9                            

  48      The City พหลโยธิน        ถ.สายไหม         13.47         2

  49      Pleno ราชพฤกษ์-ท่าน้ำนนท์   ถ.บางกรวย –      10.23         2
                                  ไทรน้อย                         

  50      The City ราชพฤกษ์        ถ.กาญจนาภิเษก     12.94         2

  51      The Pleno               ถ.เลียบคลองสอง    13.75         5
          วงแหวน-รามอินทรา                                        

  52      Pleno ศรีนครินทร์          ถ.ศรีนครินทร์       34.96         12

  53      The City งามวงศ์วาน      ถ.งามวงศ์วาน      40.89         3

  54      Aspire ลาดพร้าว 113      ถ.ลาดพร้าว        485.52        247

  55      Aspire วุฒากาศ           ถ.วุฒากาศ         66.24         26

  56      District ลาดพร้าว113     ถ.ลาดพร้าว        123.90        7
          (เฟส1) (BU3)                                           

  57      Aspire เอราวัณ (Tower B) ถ.สุขุมวิท          480.68        196

  58      Aspire รัตนาธิเบศร์ 2      ถ.รัตนาธิเบศร์      676.94        304

  59      The Pleno               ถ.บางกรวย –      48.08         17
          พระราม5-ปิ่นเกล้า          ไทรน้อย                         

  60      Aspire งามวงศ์วาน        ถ.งามวงศ์วาน      549.11        330

  61      The Pleno               ถ.เทศบาล 2 นนทบุรี 30.83         15
          รัตนาธิเบศร์-ชัยพฤกษ์                                       

  62      Aspire อุดรธานี           ถ.โพธิ์ศรี          14.05         7

  63      COO พิษณุโลก              ถ.สิงหวัฒน์         163.55        94

  64      บ้านกลางเมือง พิบูลย์สงคราม  ถ.พิบูลสงคราม      16.24         3

  65      GALERIE rue de 39       ถ.สุขุมวิท          57.87         2

  66      Rhythm สุขุมวิท42          ถ.สุขุมวิท          2,700.72      308

  67      Aspire สาทร-ราชพฤกษ์     ถ.ราชพฤกษ์        182.86        71

          รวม                                      9,259.48      2,384.00
  ------- ----------------------- ---------------- ------------- -----------

3. ปัจจัยความเสี่ยง

ความเสี่ยงต่อการประกอบธุรกิจ

1)  ความเสี่ยงจากความผันผวนทางเศรษฐกิจ

จากการที่บริษัทอยู่ในกลุ่มธุรกิจพัฒนาอสังหาริมทรัพย์
จึงได้รับผลกระทบจากความผันผวนทางเศรษฐกิจโดยตรง
บริษัทจึงได้มีการวางแผนและปรับกลยุทธ์เพื่อให้สอดคล้องกับสภาวะเศรษฐกิจในช่วงนั้น ๆ อนึ่ง
บริษัทให้ความสำคัญกับการเปิดโครงการ การซื้อที่ดินใหม่ การก่อสร้าง
และการบริหารกระแสเงินสดของบริษัท
โดยจะพัฒนาโครงการให้สอดคล้องกับสภาวะเศรษฐกิจในช่วงนั้นๆ เช่น ในสภาวะเศรษฐกิจตกต่ำ
บริษัทจะวางแผนก่อสร้างให้สอดคล้องกับอัตราการขาย เพื่อมิให้มีสินค้าคงเหลือมากเกินไป
และจะชะลอการเปิดโครงการรวมถึงการซื้อที่ดินใหม่
เพื่อจะบริหารกระแสเงินสดได้อย่างมีประสิทธิภาพ และลดความเสี่ยงด้านนี้ลง

ความเสี่ยงในการผลิต/บริการ

1)  ความเสี่ยงเรื่องราคาต้นทุนวัสดุก่อสร้าง

การก่อสร้างโครงการของบริษัทจะมีความเสี่ยงในเรื่องของราคาวัสดุก่อสร้างที่อาจมีการปรับตัวสูงขึ้น
ซึ่งจะทำให้ต้นทุนเพิ่มขึ้นและกำไรลดลง
อย่างไรก็ตามบริษัทได้พยายามลดความเสี่ยงทางด้านราคาวัสดุก่อสร้าง
โดยจะพัฒนาและขายโครงการแต่ละโครงการให้แล้วเสร็จในช่วงระยะเวลา 2 - 3 ปี
โดยนับตั้งแต่ซื้อที่ดินเสร็จเรียบร้อยจนกระทั่งโอนขายบ้านหลังสุดท้าย ทั้งนี้
เพื่อลดระยะเวลาการก่อสร้างในแต่ละโครงการลง
ทำให้สามารถประเมินราคาต้นทุนวัสดุก่อสร้างได้ถูกต้องแม่นยำมากขึ้น
ช่วยลดความผันผวนของราคาวัสดุก่อสร้างสำหรับโครงการของบริษัท นอกจากนี้
บริษัทพยายามที่จะทำข้อตกลงด้านราคาและปริมาณของวัสดุก่อสร้างรวมถึงเหล็กและสุขภัณฑ์กับผู้ผลิต/ผู้ขายก่อนที่จะตั้งราคาขายแต่ละโครงการ
และจากการที่บริษัทมีโครงการที่มีมูลค่าสูงระหว่าง 500 ล้านบาท ถึง 3,000 ล้านบาทต่อโครงการ
บริษัทจึงซื้อวัตถุดิบหลักเองเป็นส่วนใหญ่และซื้อในจำนวนมาก
เป็นผลให้บริษัทมีอำนาจต่อรองกับผู้ค้าวัสดุก่อสร้างค่อนข้างสูง อนึ่ง ในปี 2554
บริษัทได้ริเริ่มพัฒนาโครงการ Supply Chain เพื่อเชื่อมโยงข้อมูลระหว่างบริษัทและผู้ผลิต
(Supplier) และเพื่อเพิ่มประสิทธิภาพในการบริหารจัดการ การวางแผนด้านการผลิต
และการประมาณการราคา จากการดำเนินการดังกล่าวข้างต้นความเสี่ยงในเรื่องนี้จึงลดลง

1)  ความเสี่ยงเรื่องการขาดแคลนแรงงาน

จากการสนับสนุนการลงทุนทางด้านโครงสร้างพื้นฐานของรัฐบาล และการขยายตัวของเศรษฐกิจ
อาจก่อให้เกิดปัญหาการขาดแคลนแรงงานในภาคธุรกิจอสังหาริมทรัพย์ของไทย
บริษัทจึงได้พยายามลดความเสี่ยงดังกล่าวโดย (1)
การปรับเปลี่ยนวิธีการก่อสร้างบางส่วนจากระบบ Conventional เป็นระบบ Precast
ซึ่งลดการใช้แรงงานคนลง (2) สร้างความสัมพันธ์ที่ดีกับผู้รับเหมาโดยส่งงานให้อย่างต่อเนื่อง
เพื่อรักษาผู้รับเหมาที่มีคุณภาพให้อยู่กับบริษัทต่อไป และ (3)
วางแผนและบริหารงานร่วมกับผู้รับเหมา
เพื่อให้ผู้รับเหมาสามารถทำงานได้อย่างต่อเนื่องและส่งมอบงานได้ทันตามเวลาที่กำหนด

ความเสี่ยงด้านการเงิน

1)  ความเสี่ยงเรื่องการค้างรับชำระเงินจากลูกค้า

ณ 31 ธันวาคม 2558 บริษัทและบริษัทย่อยมีลูกหนี้การค้าและลูกหนี้อื่น ทั้งสิ้นจำนวน 72.4 ล้านบาท
แบ่งเป็น ลูกหนี้การค้าจำนวน 15.4 ล้านบาท และลูกหนี้อื่นจำนวน 57.0 ล้านบาท
โดยสามารถแบ่งลูกหนี้การค้าตามอายุหนี้ที่ค้างชำระได้ดังนี้

(หน่วย : ล้านบาท)

  ------------------------------- ------------ ------------ --------------
  ระยะเวลาค้างชำระ                 ปี 2558       ปี 2557       ปี 2556

  ยังไม่ครบกำหนดชำระหนี้              9.76         6.46         4.55

  เกินกำหนดชำระ                                              

  ไม่เกิน12 เดือน                    4.73         3.72         4.96

  มากกว่า 12 เดือนขึ้นไป              2.44         2.53         1.81

  หัก ค่าเผื่อหนี้สงสัยจะสูญ              (1.52)       (2.22)       (1.41)

  ลูกหนี้การค้า – สุทธิ                 15.41        10.49        9.91

  ลูกหนี้อื่น                          57.00        85.58        100.50

  รวมลูกหนี้การค้าและลูกหนี้อื่น – สุทธิ     72.41        96.07        110.41
  ------------------------------- ------------ ------------ --------------

ณ สิ้นปี 2556 – ปี 2558 ลูกหนี้การค้าเพิ่มขึ้น 0.6 ล้านบาท และ 4.9 ล้านบาท ตามลำดับ
จากค่าบริหารโครงการของบริษัท สมาร์ท เซอร์วิส แอนด์ แมเนจเม้นท์ จำกัด ที่ปรับตัวเพิ่มขึ้น
ตามจำนวนโครงการที่เพิ่มขึ้นในปัจจุบัน

การพัฒนาโครงการในปัจจุบัน บริษัทได้มีการวิเคราะห์ความต้องการและฐานะการเงินของลูกค้าก่อน
จึงเป็นการลดความเสี่ยงจากการไม่ได้รับชำระเงินจากลูกค้าได้

สำหรับลูกหนี้อื่น เป็นลูกหนี้ที่เกิดจากการว่าจ้างผู้รับเหมาอื่นเพื่อซ่อมงานโดยเฉพาะ
แทนผู้รับเหมาหลักที่รับผิดชอบการก่อสร้างบ้านลูกค้า
เพื่ออำนวยความสะดวกและเพื่อความรวดเร็วในการซ่อมแซมบ้านลูกค้า อนึ่ง
ความรับผิดชอบในค่าใช้จ่ายต่างๆอันเกิดจากการซ่อมแซมดังกล่าวข้างต้นยังเป็นของผู้รับเหมาหลัก
ดังนั้น บริษัทจึงบันทึกค่าใช้จ่ายดังกล่าวเป็นลูกหนี้ผู้รับเหมา โดยแสดงอยู่ภายใต้บัญชีลูกหนี้อื่น
ซึ่งค่าใช้จ่ายดังกล่าวเพิ่มตามจำนวนโครงการที่เพิ่มขึ้นของบริษัท

1)  ความเสี่ยงจากการค้ำประกันหนี้สินแก่บริษัทย่อยและบริษัทที่เกี่ยวข้องกัน

บริษัทได้มีการค้ำประกันวงเงินกู้ยืมแก่บริษัทย่อย ดังตารางสรุปการค้ำประกันต่อไปนี้
จากผลดังกล่าวบริษัทอาจมีความเสี่ยงจากการค้ำประกันการชำระหนี้คืนให้กับเจ้าหนี้
หากผู้ถูกค้ำประกันไม่สามารถชำระหนี้คืนให้กับเจ้าหนี้ได้ตามกำหนด
อันจะส่งผลกระทบต่อผลการดำเนินงานและฐานะการเงินของบริษัทที่เป็นผู้ค้ำประกันได้
อย่างไรก็ตามจากผลการดำเนินงานของบริษัทย่อยและยอดภาระหนี้คงค้างของบริษัทย่อย ณ วันที่ 31
ธันวาคม 2558 ซึ่งมีเพียง 183 ล้านบาท
บริษัทเชื่อว่าผู้ถูกค้ำประกันจะสามารถผ่อนชำระคืนหนี้สินได้ อนึ่ง
ภาระหนี้สินคงค้างของบริษัทย่อยที่บริษัทค้ำประกันนั้นได้รวมอยู่ในหนี้สินในงบการเงินรวมของบริษัทแล้ว

ตารางสรุปการค้ำประกันหนี้สินของบริษัทต่อบริษัทย่อยและบริษัทที่เกี่ยวข้องกัน

  ---------- -------------- ------------ ----------------- -------------- ------------ ------------------------------------- ---------------- ------------
  ผู้ค้ำประกัน                  ผู้ถูกค้ำประกัน                     วงเงินค้ำประกัน                ความคืบหน้า                             สถานะทางการเงิน   

                            (บริษัทย่อย)                      (ล้านบาท)                                                          ของผู้ถูกค้ำประกัน    

                                                                                                                             ส่วนของผู้ถือหุ้น      
                                                                                                                             (ล้านบาท)         

  บริษัท       สัดส่วนการถือหุ้น   บริษัท         สัดส่วนการค้ำประกัน   31-ธ.ค.-58     31-ธ.ค.-57                                         31-ธ.ค.-58       31-ธ.ค.-57
                                         (ร้อยละ)                                                                                              

             (ร้อยละ)                                                                                                                          

  APT        99.99          VPD          100               3,493          4,103        ค้ำประกันวงเงินเบิกเกินบัญชีบางส่วน           1,195            1,040
                                                                                       และวงเงินกู้อื่นๆ                                           
                                                                                       อยู่ระหว่างการผ่อนชำระคืนกับเจ้าหนี้ตามกำหนด                    

  APT        99.99          AP2012       100               1,563          1,563        ค้ำประกันวงเงินเบิกเกินบัญชีบางส่วน           262              270
                                                                                       และวงเงินกู้อื่นๆ                                           
                                                                                       อยู่ระหว่างการผ่อนชำระคืนกับเจ้าหนี้ตามกำหนด                    

  APT        99.97          AP2014       100               1,300          -            ค้ำประกันวงเงินเบิกเกินบัญชีบางส่วน           385              -
                                                                                       และวงเงินกู้อื่นๆ                                           
                                                                                       อยู่ระหว่างการผ่อนชำระคืนกับเจ้าหนี้ตามกำหนด                    

  APT        99.97          ASIAN        100               787            977          ค้ำประกันวงเงินเบิกเกินบัญชีบางส่วน           1,567            1,471
                                                                                       และวงเงินกู้อื่นๆ                                           
                                                                                       อยู่ระหว่างการผ่อนชำระคืนกับเจ้าหนี้ตามกำหนด                    

  APT        99.99          AP2011       100               30             1,022        ค้ำประกันวงเงินเบิกเกินบัญชีบางส่วน           334              268
                                                                                       และวงเงินกู้อื่นๆ                                           
                                                                                       อยู่ระหว่างการผ่อนชำระคืนกับเจ้าหนี้ตามกำหนด                    

  APT        99.99          APP*         -                 -              393          ค้ำประกันวงเงินเบิกเกินบัญชีบางส่วน           -                2
                                                                                       และวงเงินกู้อื่นๆ                                           
                                                                                       อยู่ระหว่างการผ่อนชำระคืนกับเจ้าหนี้ตามกำหนด                    

  APT        99.99          APK          100               85             15           ค้ำประกันวงเงินเบิกเกินบัญชีบางส่วน           342              347
                                                                                       และวงเงินกู้อื่นๆ                                           
                                                                                       อยู่ระหว่างการผ่อนชำระคืนกับเจ้าหนี้ตามกำหนด                    

  รวม                                                      7,258          8,073                                                                
  ---------- -------------- ------------ ----------------- -------------- ------------ ------------------------------------- ---------------- ------------

* บริษัท เอพี (เพชรบุรี) เปลี่ยนสถานะเป็นกิจการร่วมค้าเมื่อวันที่ 26 พฤษภาคม 2558

APT = บมจ. เอพี (ไทยแลนด์) AP2014 = บจก.เอเชี่ยน พร็อพเพอร์ตี้ (2014)

VPD = บจก. เดอะแวลู พร็อพเพอร์ตี้ ดีเวลลอปเม้นท์ APK = บจก. เอเชี่ยน พร็อพเพอร์ตี้
(กรุงเทพ)

AP2012 = บจก. เอเชี่ยน พร็อพเพอร์ตี้ (2012) ASIAN = บจก. เอเชี่ยน พร็อพเพอร์ตี้

AP2011 = บจก. เอเชี่ยน พร็อพเพอร์ตี้ (2011) APP = บจก.เอพี (เพชรบุรี)

2)  ความเสี่ยงจากการชำระคืนเงินกู้สถาบันการเงิน และหุ้นกู้ถึงกำหนดชำระคืน

สืบเนื่องจากการชลอตัวทางเศรษฐกิจในประเทศจีนและสหรัฐอเมริกา
เป็นผลให้เศรษฐกิจโลกชะลอตัว ซึ่งส่งผลกระทบต่อเศรษฐกิจไทยด้วยเช่นกัน
โดยเฉพาะอย่างยิ่งภาคการส่งออกที่มีการหดตัวลง
และภาคการผลิตที่ได้รับแรงกดดันจากการหดตัวของภาคการส่งออก
ดังนั้นรัฐบาลจึงหันมามุ่งเน้นการกระตุ้นการลงทุนและการบริโภคภายในประเทศแทน
เพื่อรักษาอัตราการเจริญเติบโตทางเศรษฐกิจ
แต่อย่างไรก็ตามความไม่แน่นอนของสถานการณ์ทางการเมืองในประเทศก็ยังคงเป็นปัจจัยเสี่ยงที่สำคัญอีกประการหนึ่งที่จะยังคงมีบทบาทสำคัญต่อความมีเสถียรภาพ
และอัตราการเจริญเติบโตทางเศรษฐกิจของประเทศ ดังนั้นบริษัทจึงจะยังคงนโยบายในการวางแผน
และปรับปรุงกลยุทธ์เพื่อให้สอดคล้องกับสภาวะเศรษฐกิจในช่วงนั้นๆ ไม่ว่าจะเป็นการเปิดโครงการ
การซื้อที่ดินใหม่ การควบคุมสินค้าคงเหลือและการบริหารกระแสเงินสด

สำหรับ ณ วันที่ 31 ธันวาคม 2558 บริษัทมีภาระหนี้หุ้นกู้จำนวนทั้งสิ้น 13,600 ล้านบาท
และมีภาระเงินกู้ยืมจากสถาบันการเงิน (เงินกู้เบิกเกินบัญชี ตั๋วสัญญาใช้เงิน ตั๋วแลกเงิน
และเงินกู้ยืมระยะยาว) จำนวน 1,079 ล้านบาท อนึ่ง ณ วันที่ 31 ธันวาคม 2558
บริษัทมียอดขายรอรับรู้รายได้ (Backlog) จำนวน 9,278 ล้านบาท
(ไม่รวมยอดขายรอรับรู้รายได้จากกิจการร่วมค้า) มีฐานะทางการเงิน
และผลการดำเนินงานอยู่ในเกณฑ์ดี โดยมีอัตราส่วนสินทรัพย์สภาพคล่อง เท่ากับ 4.5 เท่า
อัตราส่วนหนี้สินต่อส่วนของผู้ถือหุ้นเท่ากับ 1.0 เท่า ในขณะที่บริษัทมีเงินสด
และ/หรือรายการเทียบเท่าเงินสด จำนวน 421 ล้านบาท
ซึ่งแสดงให้เห็นว่าปัจจุบันบริษัทยังคงมีความสามารถในการชำระหนี้ที่จะครบกำหนดได้
รวมถึงบริษัทยังคงมีนโยบายที่จะจัดหาเงินโดยการออกหุ้นกู้ที่มีระยะเวลาเหมาะสมกับการก่อสร้างอย่างต่อเนื่อง
โดยจะรักษาระดับวงเงินกู้ให้อยู่ในปริมาณที่เหมาะสม
(ปัจจุบันบริษัทมีวงเงินสินเชื่อกับสถาบันการเงินมากกว่า 10,000 ล้านบาท)
และจะรักษาระดับอัตราส่วนหนี้สินต่อทุนตามอัตราที่ได้กำหนดไว้ในข้อกำหนดสิทธิหุ้นกู้

  --------------------------------- ------- ------- ------- ------- -------
  ปี                                 2559    2560    2561    2562    2563

  ภาระหนี้หุ้นกู้ที่ถึงกำหนดชำระ (ล้านบาท)    3,000   3,450   3,300   2,350   1,500
  --------------------------------- ------- ------- ------- ------- -------

3)  ความเสี่ยงจากภาระผูกพันตามสัญญาซื้อที่ดิน และ สัญญาเช่าดำเนินการ

ณ วันที่ 31 ธันวาคม 2558 บริษัทและกิจการที่เกี่ยวข้อง
มีภาระผูกพันตามสัญญาซื้อที่ดินกับบริษัทอื่นและบุคคลภายนอกเพื่อใช้ในการพัฒนาโครงการในอนาคต
ซึ่งมูลค่าคงเหลือที่ต้องจ่ายในอนาคตตามสัญญาดังกล่าวนอกเหนือจากเงินมัดจำที่ดิน มีจำนวนทั้งสิ้น
1,135 ล้านบาท
และมีภาระผูกพันต้องจ่ายค่าเช่าตามสัญญาเช่าดำเนินการที่เกี่ยวข้องกับการเช่าอาคารสำนักงาน
ยานพาหนะและพื้นที่โฆษณาจำนวน 91 ล้านบาท
แต่อย่างไรก็ตามจากนโยบายที่เน้นความยืดหยุ่นในการดำเนินการ
บริษัทมีการวางแผนและปรับกลยุทธ์เพื่อให้สอดคล้องกับสภาวะเศรษฐกิจในช่วงนั้นๆ
โดยให้ความสำคัญกับการเปิดโครงการใหม่ การซื้อที่ดิน การก่อสร้าง
และการบริหารกระแสเงินสดของบริษัท
ประกอบกับปัจจุบันบริษัทมีฐานะทางการเงินและผลการดำเนินงานอยู่ในเกณฑ์ดี
(ดังกล่าวในหัวข้อความเสี่ยงจากการชำระคืนเงินกู้สถาบันการเงินและหุ้นกู้ถึงกำหนดชำระคืน)
ทำให้บริษัทมีความสามารถในการชำระภาระผูกพันดังกล่าวได้

4)  ความเสี่ยงจากความผันผวนของอัตราดอกเบี้ย

เนื่องจากภาวะอัตราดอกเบี้ยในตลาดโลกที่มีความไม่แน่นอน
อาจส่งผลกระทบต่อต้นทุนทางการเงินที่ใช้ในการพัฒนาโครงการและการดำเนินงานของบริษัท
ดังนั้นบริษัทจึงดำเนินการป้องกันความเสี่ยงจากความผันผวนของอัตราดอกเบี้ยโดยการออกหุ้นกู้ในอัตราดอกเบี้ยคงที่
เพื่อให้สามารถควบคุมต้นทุนดอกเบี้ยให้อยู่ในระดับที่เหมาะสม
และไม่ปรับเพิ่มขึ้นตามอัตราดอกเบี้ยที่ผันผวนในอนาคต ทั้งนี้ ณ วันที่ 31 ธันวาคม 2558
บริษัทมีภาระหนี้สินระยะยาว (รวมหุ้นกู้และเงินกู้ยืมระยะยาวที่ถึงกำหนดชำระ

ในหนึ่งปี) เป็นจำนวน 13,882 ล้านบาท
โดยแบ่งเป็นอำตราดอกเบี้ยคงที่และอัตราดอกเบี้ยลอยตัวในสัดส่วนร้อยละ 98.0 และ 2.0
ตามลำดับ

4. ทรัพย์สินที่ใช้ในการประกอบธุรกิจ

บริษัทและบริษัทย่อยมีสินทรัพย์หลักที่ใช้ในการประกอบธุรกิจดังต่อไปนี้

4.1 ทรัพย์สินถาวรหลักที่บริษัทและบริษัทย่อยใช้ในการประกอบธุรกิจ

ณ วันที่ 31 ธันวาคม 2558 มีราคาทุน - สุทธิตามบัญชี เท่ากับ 150.7 ล้านบาท
ดังรายละเอียดดังต่อไปนี้

+-----------------------------------+----------+----------+----------+
| สินทรัพย์                            | ลักษณะ    | มูลค่าส    | ภาระผูกพัน |
|                                   |          | ุทธิทางบัญชี |          |
|                                   | กรรมสิทธิ์  |          |          |
|                                   |          | (ล้านบาท) |          |
+===================================+==========+==========+==========+
| 1.ที่ดิน อาคารและสิ่งปลูกสร้าง 3 แห่ง     | เ        | 20.2     | ไม่มี      |
|                                   | ป็นเจ้าของ |          |          |
| 1.  ตั้งอยู่ที่ อ.ปักธงชัย จ.นครราชสีมา    |          | 2.       |          |
|     เนื้อที่ 21 ไร่                    | 1.       |          |          |
|                                   |          |          |          |
| 2.  ห้องชุด เนื้อที่ 32 ตรม. ถนนพัฒนาการ |          |          |          |
|     กทม.                          |          |          |          |
|                                   |          |          |          |
| 3.  ศูนย์ฝึกแรงงาน ปทุมธานี            |          |          |          |
+-----------------------------------+----------+----------+----------+
| 2.สโมสร สระว่ายน้ำและสนามเด็กเล่น     | เ        | 0.7      | ไม่มี      |
|                                   | ป็นเจ้าของ |          |          |
+-----------------------------------+----------+----------+----------+
| 3.เครื่องตกแต่ง ยานพาหนะ และอื่นๆ      | เ        | 81.6     | ไม่มี      |
|                                   | ป็นเจ้าของ |          |          |
+-----------------------------------+----------+----------+----------+
| 4.อสังหาริมทรัพย์เพื่อลงทุน              | เ        | 48.2     | ไม่มี      |
|                                   | ป็นเจ้าของ |          |          |
+-----------------------------------+----------+----------+----------+
| รวม                               |          | 150.7    | 4.       |
+-----------------------------------+----------+----------+----------+

สินทรัพย์ไม่มีตัวตนของบริษัท

ณ วันที่ 31 ธันวาคม 2558 บริษัทมีสินทรัพย์ไม่มีตัวตนที่ใช้ในการประกอบธุรกิจ ได้แก่
ซอฟท์แวร์คอมพิวเตอร์ ซึ่งมีราคาทุนสุทธิตามบัญชี เท่ากับ 9.7 ล้านบาท รายละเอียดดังนี้

(หน่วย : ล้านบาท)

  ราคาทุน 121.9

  หัก ค่าตัดจำหน่ายสะสม (112.2)

  มูลค่าสุทธิตามบัญชี 9.7

4.2 นโยบายการลงทุนในบริษัทย่อย บริษัทร่วมและกิจการร่วมค้า

บริษัทมีนโยบายลงทุนในธุรกิจอสังหาริมทรัพย์และธุรกิจที่เกี่ยวเนื่องกับธุรกิจของบริษัท เช่น
ธุรกิจค้าวัสดุก่อสร้าง และธุรกิจรับเหมาก่อสร้าง เป็นต้น
รวมทั้งหากมีธุรกิจใดที่น่าสนใจและมีผลตอบแทนดี บริษัทก็อาจพิจารณาเข้าไปลงทุน
โดยการเข้าไปลงทุนดังกล่าวต้องผ่านการพิจารณาจากคณะกรรมการบริษัทเป็นสำคัญ

นโยบายการบริหารงานในบริษัทย่อย บริษัทมีนโยบายในการถือหุ้นระยะยาว
โดยจะส่งกรรมการที่เป็นตัวแทนของบริษัทเข้าร่วมบริหารงานในบริษัทย่อยและบริษัทร่วมตามสัดส่วนที่บริษัทถือหุ้นอยู่
เพื่อกำหนดนโยบายที่สำคัญและควบคุมการดำเนินธุรกิจของบริษัทย่อยและบริษัทร่วมให้เป็นไปในทิศทางที่ถูกต้องเหมาะสมและสร้างผลกำไรให้กับบริษัท

สำหรับสัดส่วนการลงทุนในบริษัทย่อยและการร่วมค้า ณ วันที่ 31 ธันวาคม 2558 คิดเป็นร้อยละ
13.4 ของสินทรัพย์รวมในงบการเงินเฉพาะบริษัท
ซึ่งในอนาคตบริษัทจะลงทุนในกิจการอื่นเพิ่มเติมจากที่มีอยู่ในปัจจุบันก็ต่อเมื่อพิจารณาเห็นว่าเป็นการลงทุนที่จะก่อประโยชน์และผลกำไรที่ดีให้กับบริษัทในอนาคต

4.3 ทรัพย์สินที่มีการประเมินราคา

บริษัทและบริษัทย่อย มีสินทรัพย์ประเภท ที่ดินและอาคารที่สร้างไว้เพื่อขายในโครงการต่างๆ
ซึ่งโครงการที่ดำเนินการอยู่ ณ วันที่ 31 ธันวาคม 2558 มีรายละเอียดตามเอกสารแนบ 4

สำหรับโครงการที่มีการประเมินราคาได้รับการประเมินโดยบริษัทประเมินที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
ในส่วนของที่ดินใช้วิธีมูลค่าตลาด และส่วนของสิ่งปลูกสร้างใช้วิธีมูลค่าต้นทุนทดแทน
ที่ดินของโครงการที่ดำเนินการอยู่ และที่ดินรอการพัฒนา
บริษัทและบริษัทย่อยได้จัดให้มีการประเมินราคาโดยผู้ประเมินราคาอิสระ
โดยราคาประเมินของแต่ละโครงการจะปรับปรุงตามพื้นที่ขายที่คงเหลืออยู่ ณ วันที่ 31 ธันวาคม
2558 อย่างไรก็ตามส่วนของที่ดินรอการพัฒนาของโครงการเพลส แอนด์ พาร์ค
บริษัทได้มีการพิจารณาและบันทึกด้อยค่าแล้ว
สำหรับโครงการหรือที่ดินที่ยังไม่เคยประเมินราคาจากผู้ประเมิน
ปัจจุบันที่ดินดังกล่าวมีมูลค่าตามบัญชีไม่มีนัยสำคัญ

อนึ่ง ที่ดิน อาคาร อุปกรณ์ และที่ดินที่อยู่ระหว่างการพัฒนา (รวมทั้งอาคารและสิ่งปลูกสร้างบนที่ดิน)
และที่ดินที่ยังไม่ได้พัฒนาของโครงการทั้งหมด
บริษัทและบริษัทย่อยนำไปค้ำประกันวงเงินสินเชื่อกับสถาบันการเงิน โดย ณ วันที่ 31 ธันวาคม
2558 บริษัทมียอดเงินกู้ยืมสถาบันการเงินจำนวนทั้งสิ้น 1,079 ล้านบาท

5. ข้อพิพาททางกฎหมาย

บริษัทและบริษัทย่อยไม่มีคดีที่อาจมีผลกระทบด้านลบต่อสินทรัพย์ของบริษัทหรือบริษัทย่อย
ที่มีจำนวนสูงกว่าร้อยละ 5 ของส่วนของผู้ถือหุ้น ณ วันที่ 31 ธันวาคม 2558
รวมทั้งไม่มีคดีที่มีผลกระทบต่อการดำเนินธุรกิจของบริษัทอย่างมีนัยสำคัญที่ไม่สามารถประเมินผลกระทบเป็นตัวเลขได้

6. ข้อมูลทั่วไปและข้อมูลสำคัญอื่น

6.1 ข้อมูลทั่วไป

ข้อมูลบริษัทหลัก

บริษัท เอพี (ไทยแลนด์) จำกัด (มหาชน)

สำนักงานใหญ่ตั้งอยู่ที่ 170/57 อาคารโอเชี่ยนทาวเวอร์ 1 ชั้น 18 ถนนรัชดาภิเษกตัดใหม่
แขวงคลองเตย เขตคลองเตย กรุงเทพมหานคร ประกอบธุรกิจพัฒนาอสังหาริมทรัพย์เพื่อขาย
เลขทะเบียนบริษัทเลขที่ 0107537000149 หมายเลขโทรศัพท์ 02-261-2518-22 โทรสาร
02-261-2548-9 เว็บไซต์ www.apthai.com ณ วันที่ 31 ธันวาคม2558
บริษัทมีทุนจดทะเบียนจำนวน 3,145,912,151 บาท เป็นหุ้นสามัญทั้งหมด 3,145,912,151 หุ้น
และทุนที่ชำระแล้วจำนวน 3,145,899,495 บาท เป็นหุ้นสามัญทั้งหมด 3,145,899,495 หุ้น

ข้อมูลนิติบุคคลที่บริษัทถือหุ้นตั้งแต่ร้อยละ 10 ขึ้นไปของจำนวนหุ้นที่จำหน่ายได้แล้วทั้งหมด

1)  บจก. เอเชี่ยน พร็อพเพอร์ตี้

    สำนักงานใหญ่ตั้งอยู่ที่ 170/57 อาคารโอเชี่ยนทาวเวอร์ 1 ชั้น 18 ถนนรัชดาภิเษกตัดใหม่
    แขวงคลองเตย เขตคลองเตย กรุงเทพมหานคร ประกอบธุรกิจพัฒนาอสังหาริมทรัพย์เพื่อขาย
    เลขทะเบียนบริษัทเลขที่ 0105553079178 หมายเลขโทรศัพท์ 02-261-2518-22 โทรสาร
    02-261-2548-9 เว็บไซต์ www.apthai.com ณ วันที่ 31 ธันวาคม 2558
    บริษัทมีทุนจดทะเบียนจำนวน 895,833,900 บาท เป็นหุ้นสามัญทั้งหมด 89,583,390 หุ้น
    และทุนที่ชำระแล้วจำนวน 895,833,900 บาท เป็นหุ้นสามัญทั้งหมด 89,583,390 หุ้น

2)  บจก. เอเชี่ยน พร็อพเพอร์ตี้ (กรุงเทพ)

    สำนักงานใหญ่ตั้งอยู่ที่ 170/57 อาคารโอเชี่ยนทาวเวอร์ 1 ชั้น 18 ถนนรัชดาภิเษกตัดใหม่
    แขวงคลองเตย เขตคลองเตย กรุงเทพมหานคร ประกอบธุรกิจพัฒนาอสังหาริมทรัพย์เพื่อขาย
    เลขทะเบียนบริษัทเลขที่ 0105537054875 หมายเลขโทรศัพท์ 02-261-2518-22 โทรสาร
    02-261-2548-9 เว็บไซต์ www.apthai.com ณ วันที่ 31 ธันวาคม 2558
    บริษัทมีทุนจดทะเบียนจำนวน 300,000,000 บาท เป็นหุ้นสามัญทั้งหมด 3,000,000 หุ้น
    และทุนที่ชำระแล้วจำนวน 300,000,000 บาท เป็นหุ้นสามัญทั้งหมด 3,000,000 หุ้น

3)  บจก. เอเชี่ยน พร็อพเพอร์ตี้ (2011)

    สำนักงานใหญ่ตั้งอยู่ที่ 170/57 อาคารโอเชี่ยนทาวเวอร์ 1 ชั้น 18 ถนนรัชดาภิเษกตัดใหม่
    แขวงคลองเตย เขตคลองเตย กรุงเทพมหานคร ประกอบธุรกิจพัฒนาอสังหาริมทรัพย์เพื่อขาย
    เลขทะเบียนบริษัทเลขที่ 0105554149013 หมายเลขโทรศัพท์ 02-261-2518-22 โทรสาร
    02-261-2548-9 เว็บไซต์ www.apthai.com ณ วันที่ 31 ธันวาคม2558
    บริษัทมีทุนจดทะเบียนจำนวน 300,000,000 บาท เป็นหุ้นสามัญทั้งหมด 30,000,000 หุ้น
    และทุนที่ชำระแล้วจำนวน 300,000,000 บาท เป็นหุ้นสามัญทั้งหมด 30,000,000 หุ้น

4)  บจก. เอเชี่ยน พร็อพเพอร์ตี้ (2012)

    สำนักงานใหญ่ตั้งอยู่ที่ 170/57 อาคารโอเชี่ยนทาวเวอร์ 1 ชั้น 18 ถนนรัชดาภิเษกตัดใหม่
    แขวงคลองเตย เขตคลองเตย กรุงเทพมหานคร ประกอบธุรกิจพัฒนาอสังหาริมทรัพย์เพื่อขาย
    เลขทะเบียนบริษัทเลขที่ 0105555003110 หมายเลขโทรศัพท์ 02-261-2518-22 โทรสาร
    02-261-2548-9 เว็บไซต์ www.apthai.com ณ

1.  31 ธันวาคม2558 บริษัทมีทุนจดทะเบียนจำนวน 300,000,000 บาท เป็นหุ้นสามัญทั้งหมด
    30,000,000 หุ้น และทุนที่ชำระแล้วจำนวน 300,000,000 บาท เป็นหุ้นสามัญทั้งหมด
    30,000,000 หุ้น

5)  บจก. เอเชี่ยน พร็อพเพอร์ตี้ (2013)

    สำนักงานใหญ่ตั้งอยู่ที่ 170/57 อาคารโอเชี่ยนทาวเวอร์ 1 ชั้น 18 ถนนรัชดาภิเษกตัดใหม่
    แขวงคลองเตย เขตคลองเตย กรุงเทพมหานคร ประกอบธุรกิจพัฒนาอสังหาริมทรัพย์เพื่อขาย
    เลขทะเบียนบริษัทเลขที่ 0105556002672 หมายเลขโทรศัพท์ 02-261-2518-22 โทรสาร
    02-261-2548-9 เว็บไซต์ www.apthai.com ณ วันที่ 31 ธันวาคม2558
    บริษัทมีทุนจดทะเบียนจำนวน 300,000,000 บาท เป็นหุ้นสามัญทั้งหมด 30,000,000 หุ้น
    และทุนที่ชำระแล้วจำนวน 300,000,000 บาท เป็นหุ้นสามัญทั้งหมด 30,000,000 หุ้น

6)  บจก. เอเชี่ยน พร็อพเพอร์ตี้ (2014)

    สำนักงานใหญ่ตั้งอยู่ที่ 170/57 อาคารโอเชี่ยนทาวเวอร์ 1 ชั้น 18 ถนนรัชดาภิเษกตัดใหม่
    แขวงคลองเตย เขตคลองเตย กรุงเทพมหานคร ประกอบธุรกิจพัฒนาอสังหาริมทรัพย์เพื่อขาย
    เลขทะเบียนบริษัทเลขที่ 0105557175490 หมายเลขโทรศัพท์ 02-261-2518-22 โทรสาร
    02-261-2548-9 เว็บไซต์ www.apthai.com ณ วันที่ 31 ธันวาคม2558
    บริษัทมีทุนจดทะเบียนจำนวน 400,000,000 บาท เป็นหุ้นสามัญทั้งหมด 40,000,000 หุ้น
    และทุนที่ชำระแล้วจำนวน 400,000,000 บาท เป็นหุ้นสามัญทั้งหมด 40,000,000 หุ้น

7)  บจก. เอเชี่ยน พร็อพเพอร์ตี้ (2015)

    สำนักงานใหญ่ตั้งอยู่ที่ 170/57 อาคารโอเชี่ยนทาวเวอร์ 1 ชั้น 18 ถนนรัชดาภิเษกตัดใหม่
    แขวงคลองเตย เขตคลองเตย กรุงเทพมหานคร ประกอบธุรกิจพัฒนาอสังหาริมทรัพย์เพื่อขาย
    เลขทะเบียนบริษัทเลขที่ 0105558021291 หมายเลขโทรศัพท์ 02-261-2518-22 โทรสาร
    02-261-2548-9 เว็บไซต์ www.apthai.com ณ วันที่ 31 ธันวาคม2558
    บริษัทมีทุนจดทะเบียนจำนวน 660,000,000 บาท เป็นหุ้นสามัญทั้งหมด 66,000,000 หุ้น
    และทุนที่ชำระแล้วจำนวน 390,000,000 บาท เป็นหุ้นสามัญทั้งหมด 66,000,000 หุ้น

8)  บจก. เดอะแวลู พร็อพเพอร์ตี้ ดีเวลลอปเม้นท์

    สำนักงานใหญ่ตั้งอยู่ที่ 170/57 อาคารโอเชี่ยนทาวเวอร์ 1 ชั้น 18 ถนนรัชดาภิเษกตัดใหม่
    แขวงคลองเตย เขตคลองเตย กรุงเทพมหานคร ประกอบธุรกิจพัฒนาอสังหาริมทรัพย์เพื่อขาย
    เลขทะเบียนบริษัทเลขที่ 0105545118836 หมายเลขโทรศัพท์ 02-261-2518-22 โทรสาร
    02-261-2548-9 เว็บไซต์ www.apthai.com ณ วันที่ 31 ธันวาคม2558
    บริษัทมีทุนจดทะเบียนจำนวน 500,000,000บาท เป็นหุ้นสามัญทั้งหมด 50,000,000 หุ้น
    และทุนที่ชำระแล้วจำนวน 500,000,000 บาท เป็นหุ้นสามัญทั้งหมด 50,000,000 หุ้น

9)  บจก. ทองหล่อ เรสซิเดนซ์

    สำนักงานใหญ่ตั้งอยู่ที่ 170/57 อาคารโอเชี่ยนทาวเวอร์ 1 ชั้น 18 ถนนรัชดาภิเษกตัดใหม่
    แขวงคลองเตย เขตคลองเตย กรุงเทพมหานคร ประกอบธุรกิจพัฒนาอสังหาริมทรัพย์เพื่อขาย
    เลขทะเบียนบริษัทเลขที่ 0105545118852 หมายเลขโทรศัพท์ 02-261-2518-22 โทรสาร
    02-261-2548-9 เว็บไซต์ www.apthai.com ณ วันที่ 31 ธันวาคม2558
    บริษัทมีทุนจดทะเบียนจำนวน 10,000,000 บาท เป็นหุ้นสามัญทั้งหมด 1,000,000 หุ้น
    และทุนที่ชำระแล้วจำนวน 10,000,000 บาท เป็นหุ้นสามัญทั้งหมด 1,000,000 หุ้น

10) บจก. ซิกเนเจอร์ แอดไวซอรี่ พาร์ทเนอร์ส

    สำนักงานใหญ่ตั้งอยู่ที่ 170/57 อาคารโอเชี่ยนทาวเวอร์ 1 ชั้น 18 ถนนรัชดาภิเษกตัดใหม่
    แขวงคลองเตย เขตคลองเตย กรุงเทพมหานคร ประกอบธุรกิจพัฒนาอสังหาริมทรัพย์เพื่อขาย
    เลขทะเบียนบริษัทเลขที่ 0105545061320 หมายเลขโทรศัพท์ 02-261-2518-22 โทรสาร
    02-261-2548-9 เว็บไซต์ www.apthai.com ณ วันที่ 31 ธันวาคม2558
    บริษัทมีทุนจดทะเบียนจำนวน 1,000,000 บาท เป็นหุ้นสามัญทั้งหมด 100,000 หุ้น
    และทุนที่ชำระแล้วจำนวน 1,000,000 บาท เป็นหุ้นสามัญทั้งหมด 100,000 หุ้น

11) บจก. เอพี (เอกมัย)

    สำนักงานใหญ่ตั้งอยู่ที่ 170/57 อาคารโอเชี่ยนทาวเวอร์ 1 ชั้น 18 ถนนรัชดาภิเษกตัดใหม่
    แขวงคลองเตย เขตคลองเตย กรุงเทพมหานคร ประกอบธุรกิจพัฒนาอสังหาริมทรัพย์เพื่อขาย
    เลขทะเบียนบริษัทเลขที่ 0105557063691 หมายเลขโทรศัพท์ 02-261-2518-22 โทรสาร
    02-261-2548-9 เว็บไซต์ www.apthai.com ณ วันที่ 31 ธันวาคม2558
    บริษัทมีทุนจดทะเบียนจำนวน 100,000,000 บาท เป็นหุ้นสามัญทั้งหมด 10,000,000 หุ้น
    และทุนที่ชำระแล้วจำนวน 100,000,000 บาท เป็นหุ้นสามัญทั้งหมด 10,000,000 หุ้น

12) บจก. เอพี (เพชรบุรี)

    สำนักงานใหญ่ตั้งอยู่ที่ 170/57 อาคารโอเชี่ยนทาวเวอร์ 1 ชั้น 18 ถนนรัชดาภิเษกตัดใหม่
    แขวงคลองเตย เขตคลองเตย กรุงเทพมหานคร ประกอบธุรกิจพัฒนาอสังหาริมทรัพย์เพื่อขาย
    เลขทะเบียนบริษัทเลขที่ 0105557109039 หมายเลขโทรศัพท์ 02-261-2518-22 โทรสาร
    02-261-2548-9 เว็บไซต์ www.apthai.com ณ วันที่ 31 ธันวาคม2558
    บริษัทมีทุนจดทะเบียนจำนวน 1,420,000,000 บาท เป็นหุ้นสามัญทั้งหมด 142,000,000 หุ้น
    และทุนที่ชำระแล้วจำนวน 820,000,000 บาท เป็นหุ้นสามัญทั้งหมด 142,000,000 หุ้น

13) บจก. เอพี (รัชโยธิน)

    สำนักงานใหญ่ตั้งอยู่ที่ 170/57 อาคารโอเชี่ยนทาวเวอร์ 1 ชั้น 18 ถนนรัชดาภิเษกตัดใหม่
    แขวงคลองเตย เขตคลองเตย กรุงเทพมหานคร ประกอบธุรกิจพัฒนาอสังหาริมทรัพย์เพื่อขาย
    เลขทะเบียนบริษัทเลขที่ 0105557183409 หมายเลขโทรศัพท์ 02-261-2518-22 โทรสาร
    02-261-2548-9 เว็บไซต์ www.apthai.com ณ วันที่ 31 ธันวาคม2558
    บริษัทมีทุนจดทะเบียนจำนวน 10,000,000 บาท เป็นหุ้นสามัญทั้งหมด 1,000,000 หุ้น
    และทุนที่ชำระแล้วจำนวน 10,000,000 บาท เป็นหุ้นสามัญทั้งหมด 1,000,000 หุ้น

14) บจก. เอพี เอ็มอี (อโศก)

    สำนักงานใหญ่ตั้งอยู่ที่ 170/57 อาคารโอเชี่ยนทาวเวอร์ 1 ชั้น 18 ถนนรัชดาภิเษกตัดใหม่
    แขวงคลองเตย เขตคลองเตย กรุงเทพมหานคร ประกอบธุรกิจพัฒนาอสังหาริมทรัพย์เพื่อขาย
    เลขทะเบียนบริษัทเลขที่ 0105556162246 หมายเลขโทรศัพท์ 02-261-2518-22 โทรสาร
    02-261-2548-9 เว็บไซต์ www.apthai.com ณ วันที่ 31 ธันวาคม2558
    บริษัทมีทุนจดทะเบียนจำนวน 369,000,000 บาท เป็นหุ้นสามัญทั้งหมด 36,900,000 หุ้น
    และทุนที่ชำระแล้วจำนวน 312,000,000 บาท เป็นหุ้นสามัญทั้งหมด 36,900,000 หุ้น

15) บจก. เอพี เอ็มอี (กรุงเทพ)

    สำนักงานใหญ่ตั้งอยู่ที่ 170/57 อาคารโอเชี่ยนทาวเวอร์ 1 ชั้น 18 ถนนรัชดาภิเษกตัดใหม่
    แขวงคลองเตย เขตคลองเตย กรุงเทพมหานคร ประกอบธุรกิจพัฒนาอสังหาริมทรัพย์เพื่อขาย
    เลขทะเบียนบริษัทเลขที่ 0105556162238 หมายเลขโทรศัพท์ 02-261-2518-22 โทรสาร
    02-261-2548-9 เว็บไซต์ www.apthai.com ณ

    วันที่ 31 ธันวาคม2558 บริษัทมีทุนจดทะเบียนจำนวน 768,000,000 บาท
    เป็นหุ้นสามัญทั้งหมด 76,800,000 หุ้น และทุนที่ชำระแล้วจำนวน 719,046,000 บาท
    เป็นหุ้นสามัญทั้งหมด 76,800,000 หุ้น

16) บจก. เอพี เอ็มอี (สุขุมวิท)

    สำนักงานใหญ่ตั้งอยู่ที่ 170/57 อาคารโอเชี่ยนทาวเวอร์ 1 ชั้น 18 ถนนรัชดาภิเษกตัดใหม่
    แขวงคลองเตย เขตคลองเตย กรุงเทพมหานคร ประกอบธุรกิจพัฒนาอสังหาริมทรัพย์เพื่อขาย
    เลขทะเบียนบริษัทเลขที่ 0105550124504 หมายเลขโทรศัพท์ 02-261-2518-22 โทรสาร
    02-261-2548-9 เว็บไซต์ www.apthai.com ณ วันที่ 31 ธันวาคม2558
    บริษัทมีทุนจดทะเบียนจำนวน 572,000,000 บาท เป็นหุ้นสามัญทั้งหมด 57,200,000 หุ้น
    และทุนที่ชำระแล้วจำนวน 562,064,000 บาท เป็นหุ้นสามัญทั้งหมด 57,200,000 หุ้น

17) บจก. พรีเมี่ยม เรสซิเดนซ์

    สำนักงานใหญ่ตั้งอยู่ที่ 170/57 อาคารโอเชี่ยนทาวเวอร์ 1 ชั้น 18 ถนนรัชดาภิเษกตัดใหม่
    แขวงคลองเตย เขตคลองเตย กรุงเทพมหานคร ประกอบธุรกิจพัฒนาอสังหาริมทรัพย์เพื่อขาย
    เลขทะเบียนบริษัทเลขที่ 0105556162301 หมายเลขโทรศัพท์ 02-261-2518-22 โทรสาร
    02-261-2548-9 เว็บไซต์ www.apthai.com ณ วันที่ 31 ธันวาคม2558
    บริษัทมีทุนจดทะเบียนจำนวน 1,001,000,000 บาท เป็นหุ้นสามัญทั้งหมด 100,100,000 หุ้น
    และทุนที่ชำระแล้วจำนวน 603,000,000 บาท เป็นหุ้นสามัญทั้งหมด 100,100,000 หุ้น

18) บจก. สมาร์ท เซอร์วิส แอนด์ แมเนจเม้นท์

    สำนักงานใหญ่ตั้งอยู่ที่ 170/39 อาคารโอเชี่ยนทาวเวอร์ 1 ชั้น 13 ถนนรัชดาภิเษกตัดใหม่
    แขวงคลองเตย เขตคลองเตย กรุงเทพมหานคร ประกอบธุรกิจพัฒนาอสังหาริมทรัพย์เพื่อขาย
    เลขทะเบียนบริษัทเลขที่ 0105539066251 หมายเลขโทรศัพท์ 02-261-2518-22 โทรสาร
    02-261-2548-9 เว็บไซต์ www.apthai.com ณ วันที่ 31 ธันวาคม2558
    บริษัทมีทุนจดทะเบียนจำนวน 5,000,000 บาท เป็นหุ้นสามัญทั้งหมด 500,000 หุ้น
    และทุนที่ชำระแล้วจำนวน 5,000,000 บาท เป็นหุ้นสามัญทั้งหมด 500,000 หุ้น

19) บจก. กรุงเทพ ซิตี้สมาร์ท

    สำนักงานใหญ่ตั้งอยู่ที่ 170/48 อาคารโอเชี่ยนทาวเวอร์ 1 ชั้น 15 ถนนรัชดาภิเษกตัดใหม่
    แขวงคลองเตย เขตคลองเตย กรุงเทพมหานคร ประกอบธุรกิจพัฒนาอสังหาริมทรัพย์เพื่อขาย
    เลขทะเบียนบริษัทเลขที่ 0105548123024 หมายเลขโทรศัพท์ 02-261-2518-22 โทรสาร
    02-261-2548-9 เว็บไซต์ www.apthai.com ณ วันที่ 31 ธันวาคม2558
    บริษัทมีทุนจดทะเบียนจำนวน 4,000,000 บาท เป็นหุ้นสามัญทั้งหมด 400,000 หุ้น
    และทุนที่ชำระแล้วจำนวน 4,000,000 บาท เป็นหุ้นสามัญทั้งหมด 400,000 หุ้น

20) บจก. เอสคิวอี คอนสตรัคชั่น

    สำนักงานใหญ่ตั้งอยู่ที่ 170/85 อาคารโอเชี่ยนทาวเวอร์ 1 ชั้น 30 ถนนรัชดาภิเษกตัดใหม่
    แขวงคลองเตย เขตคลองเตย กรุงเทพมหานคร ประกอบธุรกิจพัฒนาอสังหาริมทรัพย์เพื่อขาย
    เลขทะเบียนบริษัทเลขที่

2.  0105553083698 หมายเลขโทรศัพท์ 02-261-2518-22 โทรสาร 02-261-2548-9
    เว็บไซต์ www.apthai.com ณ วันที่ 31 ธันวาคม2558 บริษัทมีทุนจดทะเบียนจำนวน
    50,000,000 บาท เป็นหุ้นสามัญทั้งหมด 5,000,000 หุ้น และทุนที่ชำระแล้วจำนวน
    50,000,000 บาท เป็นหุ้นสามัญทั้งหมด 5,000,000 หุ้น

21) บจก. ไทยบิ๊กเบลลี่

    สำนักงานใหญ่ตั้งอยู่ที่ 170/64,66 อาคารโอเชี่ยนทาวเวอร์ 1 ชั้น 21
    ถนนรัชดาภิเษกตัดใหม่ แขวงคลองเตย เขตคลองเตย กรุงเทพมหานคร
    ประกอบธุรกิจพัฒนาอสังหาริมทรัพย์เพื่อขาย เลขทะเบียนบริษัทเลขที่ 0105556036810
    หมายเลขโทรศัพท์ 02-261-2518-22 โทรสาร 02-261-2548-9 เว็บไซต์
    www.apthai.com ณ วันที่ 31 ธันวาคม2558 บริษัทมีทุนจดทะเบียนจำนวน 50,000,000
    บาท เป็นหุ้นสามัญทั้งหมด 5,000,000 หุ้น และทุนที่ชำระแล้วจำนวน 50,000,000 บาท
    เป็นหุ้นสามัญทั้งหมด 5,000,000 หุ้น

22) บจก.เอพี เอ็มอี 1

    สำนักงานใหญ่ตั้งอยู่ที่ 170/57 อาคารโอเชี่ยนทาวเวอร์ 1 ชั้น 18 ถนนรัชดาภิเษกตัดใหม่
    แขวงคลองเตย เขตคลองเตย กรุงเทพมหานคร ประกอบธุรกิจพัฒนาอสังหาริมทรัพย์เพื่อขาย
    เลขทะเบียนบริษัทเลขที่ 0105558049218 หมายเลขโทรศัพท์ 02-261-2518-22 โทรสาร
    02-261-2548-9 เว็บไซต์ www.apthai.com ณ วันที่ 31 ธันวาคม2558
    บริษัทมีทุนจดทะเบียนจำนวน 901,000,000 บาท เป็นหุ้นสามัญทั้งหมด 90,100,000 หุ้น
    และทุนที่ชำระแล้วจำนวน 379,000,000 บาท เป็นหุ้นสามัญทั้งหมด 90,100,000 หุ้น

23) บจก.เอพี เอ็มอี 2

    สำนักงานใหญ่ตั้งอยู่ที่ 170/57 อาคารโอเชี่ยนทาวเวอร์ 1 ชั้น 18 ถนนรัชดาภิเษกตัดใหม่
    แขวงคลองเตย เขตคลองเตย กรุงเทพมหานคร ประกอบธุรกิจพัฒนาอสังหาริมทรัพย์เพื่อขาย
    เลขทะเบียนบริษัทเลขที่ 0105558067640 หมายเลขโทรศัพท์ 02-261-2518-22 โทรสาร
    02-261-2548-9 เว็บไซต์ www.apthai.com ณ วันที่ 31 ธันวาคม2558
    บริษัทมีทุนจดทะเบียนจำนวน 1,000,000 บาท เป็นหุ้นสามัญทั้งหมด 100,000 หุ้น
    และทุนที่ชำระแล้วจำนวน 1,000,000 บาท เป็นหุ้นสามัญทั้งหมด 100,000 หุ้น

24) บจก.เอพี เอ็มอี 3

    สำนักงานใหญ่ตั้งอยู่ที่ 170/57 อาคารโอเชี่ยนทาวเวอร์ 1 ชั้น 18 ถนนรัชดาภิเษกตัดใหม่
    แขวงคลองเตย เขตคลองเตย กรุงเทพมหานคร ประกอบธุรกิจพัฒนาอสังหาริมทรัพย์เพื่อขาย
    เลขทะเบียนบริษัทเลขที่ 0105558109199 หมายเลขโทรศัพท์ 02-261-2518-22 โทรสาร
    02-261-2548-9 เว็บไซต์ www.apthai.com ณ วันที่ 31 ธันวาคม2558
    บริษัทมีทุนจดทะเบียนจำนวน 1,000,000 บาท เป็นหุ้นสามัญทั้งหมด 100,000 หุ้น
    และทุนที่ชำระแล้วจำนวน 1,000,000 บาท เป็นหุ้นสามัญทั้งหมด 100,000 หุ้น

    ชื่อ สถานที่ตั้ง โทรศัพท์ โทรสารของบุคคลอ้างอิงอื่นๆ

    นายทะเบียนหลักทรัพย์

  บริษัท ศูนย์รับฝากหลักทรัพย์ (ประเทศไทย) จำกัด

  เลขที่ 93 ถนนรัชดาภิเษก แขวงดินแดง เขตดินแดง กรุงเทพมหานคร 10110

  โทรศัพท์ : 02-009-9000

  โทรสาร : 02-009-9991

ผู้สอบบัญชี

  บริษัท สำนักงาน อีวาย จำกัด

  โดยนางศิริวรรณ สุรเทพินทร์ ผู้สอบบัญชีรับอนุญาตเลขที่ 4604 และ/หรือ นายวิชาติ
  โลเกศกระวี ผู้สอบบัญชีรับอนุญาตเลขที่ 4451 และ/หรือ นางสายฝน อินทร์แก้ว
  ผู้สอบบัญชีรับอนุญาตเลขที่ 4434

  193/136-137 ชั้น 33 อาคารเลครัชดาคอมเพล็กซ์ ถนนรัชดาภิเษก

  แขวงคลองเตย เขตคลองเตย กรุงเทพมหานคร 10110

  โทรศัพท์ : 02-264-0777

  โทรสาร : 02-264-0790

  *ผู้ลงทุนสามารถศึกษาข้อมลของบริษัทที่ออกหลักทรัพย์เพิ่มเติมได้จากแบบแสดงรายการข้อมูลประจำปี
  (แบบ56-1) ของบริษัท ที่แสดงไว้ใน www.sec.or.th หรือเว็บไซต์ของบริษัท
  http://www.apthai.com/investor-relations/ หัวข้อ ข้อมูลทางการเงิน

6.2 ข้อมูลสำคัญอื่น

ไม่มี